"Kecam Saya Seolah Saya Tak Beri Kerjasama Pula"

Kemelut rumah tangga pasangan Hafiz Hamidun dan Joy Revfa yang tercetus baru-baru ini bukan sahaja membabitkan soal hukum hakam agama, malah turut melibatkan bekas suami usahawan terbabit, Datuk Ray Imran. Katanya kekecohan yang terjadi turut membuatkan imejnya tercalar selepas menerima keceman hebat oleh orang ramai.

“Memang ia menjejaskan imej saya kerana mereka di luar sana (orang awam) tidak tahu sepenuhnya apa yang berlaku. Mereka ambil (maklumat) sana sikit, ambil sini sikit dan gabungkan sebelum membuat kesimpulan sendiri. Itu yang saya kesalkan. Sepatutnya mereka kena mendengar kenyataan semua pihak kerana saya pun tidak boleh bercakap dengan semua orang”

“Sepatutnya permohonan cerai taklik ini tidak perlu dipohon. Pengesahan cerai itu sepatutnya saya yang lakukan dan sepatutnya bila mereka tidak dapat, mereka sepatutnya menghubungi saya. Saya juga tidak dimaklumkan ketika mereka ke sana,” jelasnya kepada Berita Harian Online.

Dalam masa yang sama Ray juga sedang mempertimbangkan untuk mengambil tindakan undang-undang terhadap beberapa penerbitan yang membuat cerita tanpa pengesahan maklumat yang betul mengenai isu rumah tangga bekas isterinya. Dalam kontroversi itu, Ray turut kecewa kerana dikritik seolah-olah beliau tidak memberikan kerjasama.

Difahamkan permohonan pengesahan pernikahan antara Joy dan Ray difailkan pada 23 Ogos lalu. Sementara itu, peguam syarie Ismail Mohd yang mewakili Joy berkata, Mahkamah Tinggi Syariah sudah menetapkan 19 September ini untuk pendengaran permohonan pengesahan pernikahan antara anak guamnya dengan Ray di Thailand pada 2015. (rtky/w)


"Insya-Allah, Ada Rezeki Saya Akan Beritahu"

Mempunyai hampir 5 juta pengikut di laman Instagram, pastinya segala perubahan dan perkembangan semasa Nora Danish akan menjadi perhatian dan baru-baru ini, berikutan gambar pelakon ini yang kelihatan sedikit berisi, ada yang menyatakan bahawa Nora sudah berbadan dua.

BACA: Bekas Isteri Dakwa Nedim Nazri Gunakan Anak Untuk Kepentingan Diri, Raih Perhatian Ramai

Bagaimanapun, Nora tidak memberikan sebarang kenyataan mengenai perkara tersebut namun suami Nora Danish iaitu Nedim Nazri bagai memberi bayangan terhadap apa yang bakal menanti.

“Insya-Allah, kalau confirm ada isi (hamil) saya akan beritahu,” jelasnya kepada mStar Online. Kenyataan yang diperoleh daripada suami Nora itu sendiri pastinya memberikan harapan kepada peminat untuk menanti kehadiran cahaya mata buat pasangan tersebut.

Sementara itu dalam masa yang sama, bekas isteri Nedim, Nabila Khan sebelum ini telah menghalang Nedim daripada berjumpa anaknya sendiri sekaligus membuatkan Nedim membuat rayuan mahkamah berhubunga perkara berkenaan. (rtky/s)


Kantoi ‘Like’ Video Lucah, Ahmad Idham Tak Melatah

Jika anda pengguna tegar Twitter dan selalu meluangkan masa di dalam dunia Twitter tanah air, nama Ahmad Idham baru-baru ini menjadi sebutan bukan saja kerana poster filemnya menjadi bahan cemuhan malah pelakon dan pengarah itu juga didakwa ‘like’ video lucah di laman sosial tersebut.

BACA: Ahmad Idham: Bukan Tahap Saya Nak Layan Benda Remeh Temeh Macam Itu

Sememangnya tidak mudah melatah dan tenang berhadapan dengan isu sebegini, Ahmad Idham dalam masa yang sama tidak menolak kemungkinan perkara tersebut terjadi kerana akaun Twitter-nya itu digodam.

“Saya baru tahu tentang perkara ini dan malas nak layan. Sekarang banyak sahaja cara orang nak malukan kita. Sedangkan gambar pun mereka boleh sunting apatah lagi benda-benda seperti itu”

“Setahu saya laman-laman web lucah di negara ini sudah disekat macam mana nak cari melainkan yang bijak pandai dengan Internet sahaja,” jelasnya kepada mStar Online.

Selain itu, Ahmad Idham turut menafikan bahawa dia sendiri mencari video berkenaan namun ada pihak yang menghantar perkara yang bukan-bukan kepadanya.

“Perkara itu tidak mustahil kerana zaman sekarang kita telalu terdedah dengan penggunaan Internet. Kadang-kadang ada sahaja orang hantar link yang bukan-bukan kepada kita. Bohonglah kalau saya kata saya tidak pernah tengok video lucah”

“Tapi ia bukan saya yang mencari video seperti itu sebaliknya ada sahaja individu yang hantar bukan-bukan di laman sosial kita, bila bukak…rupa-rupanya ia kandungan yang tidak senonoh,” katanya. (rtky/s)


Noh Hujan Mohon Peminat Doakan Dapat Cahaya Mata

Pertanyaan mengenai zuriat kepada pasangan baru berkahwin bukan saja mampu mencetuskan tekanan namun perkara tersebut bagaikan tidak dapat lari daripada kebiasaan masyarakat kita. Itulah realiti yang dihadapi pasangan yang belum dikurniakan zuriat di luar sana – termasuklah Noh Salleh dan juga isteri, Mizz Nina.

“Saya tak tertekan tentang soal anak cuma bila orang tanya baru ada tekanan tu, lebih-lebih lagi bila kawan-kawan dah ada anak. Tak mahulah ditanya soalan ini lagi, rasa macam nak menangis, pinta saya doakan semoga kami dimurahkan rezeki ya,” kongsinya kepada mStar Online.

Noh dan juga Mizz Nina telah mendirikan rumahtangga pada tahun 2011 dan sebagai selebriti, pasangan ini tidak dapat lari daripada persoalan yang sama mengenai cahaya mata, lebih-lebih lagi bila sudah enam tahun menjadi suami isteri.

Suka atau tidak, inilah realiti yang berlaku pada masyarakat di sekeliling mereka. Bertabahlah buat pasangan yang belum dikurniakan cahaya mata dalam menghadapi perkara sebegini. The right things will happen at the right time. (rtky/s)


Shaheizy Sam Belum Bankrap, Peka Dengan LHDN

Pelakon Shaheizy Sam yang sebelum ini pernah dihimpit kontroversi mengenai isu LHDN sebelum ini bagaimanapun tidak mahu memanjangkan isu ini sebaliknya apa yang berlaku kepada dirinya adalah menjadi pengajarannya supaya lebih berhati-hati pada masa depan agar perkara ini tidak berulang lagi.

“Saya terkejut kerana tidak tahu menahu mengenai notis muflis yang disiarkan dalam ruangan iklan sebuah akhbar. Isu cukai ini membuatkan saya lebih peka. Jika perkara ini tidak terjadi, saya tidak akan tahu. Banyak perkara saya belajar melalui isu ini,” katanya yang du Majlis Pelancaran OST & Trailer Pinjamkan Hatiku.

Walaubagaimanapun Sam tidak boleh mengulas lebih lanjut berhubung isu tunggakan cukainya kerana perkara itu masih dibincangkan dengan pegawai Lembaga Hasil Dalam Negeri (LHDN).

“Apabila semua selesai, saya akan beritahu kepada umum. Saya enggan menyalahkan mana-mana pihak kerana saya juga ada salahnya. Apa yang penting, saya belum disahkan bankrap, itu cuma notis,” katanya lagi. (rtky/h)


Chef Wan Bengang Cucu Kena Mekap Untuk Majalah

Gara-gara kurang senang melihat wajah cucunya disolek lebih-lebih di dalam sebuah majalah tempatan, Chef Wan berkongsikan perkara tersebut di Instagram. Melalui muatnaik gambar tersebut, Chef Wan turut menyelar tindakan anaknya, Serina, kerana membenarkan perkara tersebut terjadi.

Tambah Chef Wan, kanak-kanak tidak sepatutnya jadi dan sebagai kanak-kanak mereka tidak perlu disolek sehingga kelihatan lebih tua dari usia sebenar.

“Kanak kanak sepatutnya dibiarkan menikmati zaman kanak-kanak mereka dan membesar sama macam kanak-kanak yang lain. Akan tiba masa yang sesuai untuk setiap perkara apabila dia meningkat remaja dan membesar nanti,” antara luahan hati Chef Wan.

Perkara tersebut ternyata dipersetujui oleh pengikutnya di laman Instagram tersebut yang turut menyokong bahawa kanak-kanak tidak sepatunya disolek dengan melebih-lebih. (rtky/s)


Bekas Isteri Dakwa Nedim Nazri Gunakan Anak Untuk Kepentingan Diri, Raih Perhatian Ramai

Baru baru ini Nedim Nazri telah mendedahkan yang beliau membawa isu hak penjagaan anak ke mahkamah selepas bekas isterinya, Nabila Khan menghalang beliau untuk bertemu dengan anaknya sendiri hasil perkahwinan lalu, Mohamed Nedrin.

Dalam kemaskini terbaru menerusi Instagram, Nabila Khan akhirnya bersuara akan isu ini dan menurutnya ini merupakan kali pertama dan terakhir beliau akan keluarkan sebarang kenyataan kerana penat dengan drama Nedim Nazri.

“Ini satu-satunya komen yang akan saya buat berkenaan isu ini, kerana tidak seperti sesetengah orang, saya percaya ada perkara tidak sepatutnya didedahkan kepada anak berusia lima tahun ini”

“Awak pilih untuk ambil kesempatan kerana saya berdiam diri, tetapi maafkan saya, salah seorang dari kita berdua perlu ambil tanggungjawab sebagai ibu bapa, kerana awak hanya berpura-pura sebagai bapa di media sosial”

“Sesetengah orang perlu ada sedikit rasa malu dan tidak menjaja cerita pada orang ramai untuk menagih simpati. Biar kami hidup aman dan tolong berhenti cari perhatian sehinggakan awak gunakan anak sendiri untuk manipulasi semua orang lain”

Dalam kenyataan sama juga, Nabila Khan meminta Nedim Nazri supaya tidak perlu campur tangan lagi dalam kehidupan mereka selepas ini dan teruskan dengan kehidupan bersama keluarga baru. (rtky/m)


Shahir Nafi Buat Persiapan Kahwin Dengan Erra Fazira

Hubungan yang terjalin diantara Shahir dan Erra Fazira memang dari dulu lagi tidak ketahui statusnya, namun baru-baru ini timbul pula cerita mengenai pasangan ini sedang giat membuat persiapan perkahwinan. Terkejut dengan gosip liar berkenaan, Shahir menafikannya sambil menjelaskan tumpuannya kini lebih kepada program AF Megastar.

“Belum ada sebarang persiapan. Belum lagi. Persiapan saya sekarang adalah untuk program AF Megastar. Mereka mendoakan yang terbaik buat saya. Erra turut memberi panduan dan nasihat berguna kerana dia sendiri pernah menjadi juri program AF sebelum ini”

“Malah Erra turut memberi kata-kata perangsang supaya saya dapat melakukan yang terbaik,” jelasnya kepada Berita Harian Online berhubung dengan perkembangan hubungan mereka.

Untuk pengetahuan, pada Ahad lalu Shahir menyampaikan lagunya sendiri berjudul Kebahagiaan Dalam Perpisahan hingga dipilih sebagai finalis AF Megastar bersama 11 peserta lain. Mengulas lanjut mengenai perkara itu, Shahir memberitahu Erra banyak membantu dan memberikan sokongan terhadap dirinya untuk terus berusaha. (rtky/w)


Elle Mazlein Beri Kejutan Kereta Mewah Kepada Bapa

Sebagai anak memang tidak termampu untuk membalas jasa kedua ibu bapa tetapi selagi boleh membahagiakan mereka apa salahnya bukan. Begitulah dengan Elly Mazlein yang merancang untuk menghadiahkan bapanya sebuah kereta mewah Mercedes-Benz. Menurut Elly, kereta tersebut akan diberikan selepas bapanya pulang dari Mekah nanti.

“Apa yang saya lakukan ini sangat kecil jika dibandingkan dengan jasa dan pengorbanan abah selama ini. Sebagai anak saya tak mampu nak membalas jasa dan titik peluhnya. Pemberian ini sebagai tanda kasih sayang saya kepada abah. Kalau ikutkan banyak lagi perkara boleh dibuat, tetapi ini saja yang termampu. Bagi saya, tak salah jika nak berhabis untuk kedua ibu bapa kerana Allah akan kurniakan lebih banyak rezeki.

“Ini antara pemberian terbesar saya kepada abah. Sebelum ini ada juga yang lain, tapi tak perlu saya kongsikan. Hadiah ini bukan bersempena hari jadi atau apa, tapi sekadar kejutan. Ketika sambutan hari jadi abah lalu, saya menghadiahkannya percutian,” jelasnya kepada Harian Metro.

Dalam masa yang sama Elly turut bersyukur kerana dikurniakan rezeki yang melimpah selepas mendirikan rumah tangga, apa lagi apabila dikurniakan cahaya mata pertama. Biarpun tidak begitu bertuah dalam hubungan perkahwinan, namun Elly tidak berputus asa dan berkongsi rezeki dengan bapa tersayang yang selama ini menyokong.

Apapun semoga bapa Elly selamat pulang dari menunaikan ibadah haji pada 4 Oktober ini. Pasti Elly tidak sabar menantikan kepulangan bapa tersayang dan memberikan hadiah istimewa itu. (rtky/w)


Terlampau Seksi, Alicia Amin Dituduh Kafir

Apalah gunanya ruangan komen di laman sosial jika tidak digunakan sebaiknya oleh warga laman sosial untuk melemparkan kecaman dan menghukum serta saling mengkafirkan orang lain. Itulah yang terjadi di ruangan komen laman Instagram Alicia Amin yang juga merupakan perserta Asia’s Next Top Model (ANTM) musim kelima.

Alicia Amin atau nama sebenarnya, Raja Alicia Raja Amin yang berusia 22 tahun mula mendapat perhatian warga laman sosial apabila gambar bogelnya menggayakan pakaian dalam tersebar. Malah perkongsian gambar daring di Instagram juga turut mengundang rasa tidak puas hati sesetengah lapisan masyarakat.

Selain turut membintangi drama Melayu bersama Mira Filzah dan Aliff Aziz, nama Alicia Amin turut melonjak naik baru-baru ini di atas kenyataannya yang menyelar segelintir Melayu yang tidak boleh menerima aksinya berbogel yang dilakukannya di atas nama fesyen.

And this is the best example of Malay mentality- shoot bogel/fashion pun salah , buat drama melayu pun salah. U can never win.

Sementara itu, ada juga yang mempertikaikan status agama Alicia selain mempersoalkan tatu yang jelas terlihat di dalam beberapa gambar lain yang dimuatnaik di tubuh model dan pelakon baru ini.

Makin dibaca komen, makin takut pun ada kerana pengguna laman sosial meninggalkan komen bagi tiada hari esok untuk Alicia. Namun malangnya, Alicia sendiri menjelaskan bahawa dia tidak akan membaca komen negatif agar tidak terkesan dengan perkara tersebut.


3 Perkara Yang Ramai Tak Tahu Mengenai PTPTN

Seringkali apabila berbicara mengenai Perbadanan Tabung Pendidikan Tinggi Nasional (PTPTN), ramai yang sedia maklum tentang pinjaman yang ditawarkan oleh institusi tersebut.

Tapi sebenarnya PTPTN turut memberi peluang kepada anda untuk menyimpan. Pasti ramai yang tidak tahu, bukan? Malah mereka juga menawarkan pelbagai keistimewaan yang ternyata memberi manfaat bukan saja kepada anda, tetapi anak-anak anda juga.

Jom kami kongsikan dengan anda 3 perkara yang mungkin anda tidak pernah tahu mengenai apa yang diusahakan oleh PTPTN.

Sebenarnya di PTPTN juga anda boleh membuka akaun simpanan SSPN-i Plus dan SSPN-i. Kami kongsikan dengan anda beberapa kelebihan yang ada:

SSPN-i
* Pelepasan taksiran cukai pendapatan maksimum hingga RM6,000
* Kadar dividen yang kompetitif dan dikecualikan daripada cukai pendapatan
* Perlindungan takaful percuma (khairat kematian)
* Geran sepadan hingga RM10,000 bagi satu keluarga yang layak (pendapatan isi rumah tidak melebihi RM4,000 ke bawah)
* Layak memohon pinjaman PTPTN

* Pelepasan taksiran cukai pendapatan sehingga RM12,000
* Manfaat takaful bagi kematian/ilat kekal sehingga RM1 juta.
* Manfaat khairat kematian bagi pendeposit termasuk pasangan dan sehingga 3 orang anak.
* Tiada pemeriksaan kesihatan bagi mereka yang ingin menyertai pakej Intan, Delima, Topas, Zamrud dan Nilam.
* Kadar dividen yang kompetitif dan dikecualikan daripada cukai pendapatan.
* Pakej serendah RM30 serta simpanan ini dijamin oleh kerajaan
* Layak memohon pinjaman PTPTN

Tengok sendiri pun dah tahu yang SSPN-i Plus mempunyai lebih banyak keistimewaan malah turut memberi jaminan pada masa hadapan sekiranya ada perkara tidak diingini berlaku. Nak tahu lebih lanjut lagi, klik saja di sini.

Jika anda betul-betul ingin merancang masa depan dengan lebih baik, Geran Sepadan merupakan salah satu bantuan kerajaan yang perlu digunakan sebaiknya.

Sebabnya, semua pelajar yang mendaftar tahun 1 di sekolah bantuan penuh Kerajaan pada tahun 2017 LAYAK menerima insentif RM50 dalam bentuk simpanan SECARA PERCUMA.

Tapi untuk nak dapatkan insentif ini tak susah pun. Ibu bapa hanya perlu buka akaun SSPN-i atau SSPN-i Plus dalam tempoh 1 Januari 2017 sehingga 31 Disember 2017 atau jika dah ada akaun, cuma buat penambahan deposit saja. Usaha anda sebagai ibu bapa mampu menjamin masa depan yang cerah buat anak-anak.

Sebenarnya, tahun ini cukup 20 tahun PTPTN membantu kita dan sempena dengan perkara tersebut, PTPTN telah melancarkan cabutan baharu iaitu Cabutan Wow! 20 Tahun PTPTN di mana ada lebih RM500,000 hadiah untuk dimenangi. Untung betul siapa dapat.

Pendeposit SSPN-i Plus layak memenangi hadiah utama Cabutan Istimewa sebanyak RM100,000. Manakala pendeposit SSPN-i dan SSPN-i Plus pula layak memenangi hadiah utama Cabutan Bulanan sebanyak RM10,000 pada setiap bulan. Cabutan Bulanan juga khusus untuk pembukaan akaun atau penambahan simpanan bagi Pelajar Tahun 1 2017.

Jadi ibu bapa yang mempunyai anak Tahun 1 perlu berebut peluang RM10,000 setiap bulan yang telah disediakan.

Untuk maklumat lanjut mengenai cabutan ini, klik saja di sini – www.lovesspn.com.


Boy Iman Nafi Syarikat Menipu, Bakal Ambil Tindakan

Gara-gara dakwaan laman Facebook PW Community yang menyatakan bahawa Boy Iman menipu berkaitan penjualan rumah yang berharga RM50,000 – pelakon yang juga merupakan usahawan itu menjelaskan bahawa perkara itu adalah fitnah semata-mata dan bakal mengambil tindakan.

“Itu fitnah dan saya sudah berbincang dengan peguam untuk mengambil tindakan undang-undang minggu ini.
“Buat apa nak menipu, saya ini selebriti yang dikenali dan tidak boleh lari kemana-mana”

“Kalau ada sesiapa yang menjadi mangsa penipuan saya sila kemukakan bukti dan buatlah laporan polis,” katanya yang turut menjelaskan bahawa mereka juga turut membina rumah dengan harga RM500,000.

Bagaimanapun, penafian oleh Boy Iman itu turut mendapat reaksi balas laman Facebook terbabit yang menyatakan bahawa pembongkaran mereka bukanlah dakwaan melulu semata-mata namun turut disertai dengan bukti audio perbualan pelakon tersebut.

“Untuk pengetahuan, apa yang kami bongkar bukan sekadar dakwaan tetapi disertai dengan solid evidence (bukti kukuh). Kami ada bukti audio yang mana Boy Iman jelas menyatakan RM 50 ribu hanya cukup untuk buat garage kereta sahaja, dan banyak lagi bukti dalam bentuk audio yang akan menyusul kemudian”

“Mengenai dakwaan Boy Iman bahawa kami dibayar oleh kontraktor, itu hanyalah lawak antarabangsa,” memetik kembali status yang dimuatnaik oleh laman sosial tersebut.

Sejauh mana isu akan berlanjutan, tidaklah kami ketahui namun ramai warga laman sosial mahu perkara ini dibongkar sehabis-habisnya demi mengelakkan lebih ramai lagi rakyat Malaysia terjerumus ke lembah kerugian. (rtky/s)


Nedim Nazri Bawa Kes Hak Penjagaan Anak Ke Mahkamah

Umum mengetahui bahawa suami Nora Danish, Nedim Nazri adalah duda beranak anak satu hasil perkahwinan terdahulu, Mohamed Nedrin. Menerusi sekeping gambar yang dimuat naik, Nedim meluahkan rasa kecewa apabila tidak dapat bertemu dengan anaknya lagi. Pun begitu, beliau masih ingin memperjuangkan haknya untuk mendapatkan separuh hak penjagaan.

“Kepada anak saya Nedrin, ayah mahu awak kuat, ayah mahu awak sihat dan gembira. Hanya Allah mengetahui betapa ayah merinduimu. Tapi tidak mengapa, ayah berjanji tidak akan babitkan nama kamu dalam masalah ini, ayah lakukannya kerana tidak diberi peluang untuk bercakap dengan kamu”

“Hari ini adalah hari pertama ayah ke mahkamah dan berjanji apa yang ayah mahu ialah separuh hak penjagaan untuk meluangkan masa bersama kamu. Ayah tidak meminta hak penjagaan penuh kerana ayah tahu yang terbaik untuk kamu untuk dibesarkan dengan kasih sayang ibu dan bapa”

Bagaimanapun, lain pula ceritanya di Instastory apabila Nedim seakan memberi bayangan bahawa ada pihak lain yang berniat jahat cuba menjauhkan beliau dan anaknya itu. Tetapi dalam masa yang sama, Nedim memberitahu dirinya redha andai keputusan mahkamah tidak berpihak kepadanya untuk mempertahankan hak penjagaan.

“Bismillah, ya Allah, kau tahu yang sebenar dan terbaik, aku reda dan serahkan padamu, manusia jahat yang cuba ingin menjauhkan anak dari darah dagingnya adalah perbuatan keji,” tulisnya menerusi Instastory di Instagram.

Untuk pengetahuan umum, Nedim sebelum ini pernah mendirikan rumah tangga dengan seorang wanita yang dikenali, Nabilah Khan pada tahun 2011 namun berpisah pada 2013. Hasil perkahwinan terbabit, pasangan itu telah dikuniakan cahaya mata iaitu Nedrin berusia lima tahun. (rtky/w)


"Tubuh Badan Saya Membawa Nilai Berharga"

Kenyataan Fattah Amin tidak boleh berjemur ditengah panas baru-baru ini agak kecoh juga rupanya, sampaikan sesama selebriti juga turut ‘mengusik’ pelakon itu secara umum hingga mencetuskan kemarahan peminatnya. Bagaimanapun bagi Fattah, tubuh badannya sangat bernilai untuk dirinya kerana tugas menjadi duta produk kecantikan.

“Mungkin ada anggap saya keterlaluan tetapi apabila menjadi duta produk, perkara begini amat dititikberatkan. Saya menjaga setiap anggota badan kerana semuanya membawa nilai terutama produk yang saya wakili”

“Sebab itulah pihak pengurusan akan berpesan kepada syarikat produksi untuk tidak membenarkan saya terdedah dengan panas. Ini kerana jika saya gelap atau kulit tidak sekata, ia akan mengganggu produk yang diwakili”

“Jika rambut saya panjang, mereka tegur dan meminta saya potong rambut. Itulah yang saya buat. Kadangkala mereka cakap kuku sudah panjang, pergi potong. Apa yang Tuhan kurniakan pada diri, kita seharusnya jaga. Cuba saya keluar selekeh, bukan peminat saja yang tak nak tengok, klien pun tak mahu,” katanya kepada Projek MMO mengenai perkara itu.

Sebelum ini heboh seketika apabila pelawak terkenal, Nabil Ahmad memerli kenyataan Fattah yang tidak mahu berjemur di tengah panas kerana enggan kulit putih mulusnya menjadi hitam. Namun akhirnya Nabil pula dikecam hebat oleh peminat fanatik pelakon itu yang tegas mempertahankan Fattah. Beruntung Fattah, ramai peminat sayangkannya! (rtky/w)


‘Baby Bump’ Kelihatan, Nora Danish Mengandung?

Baru-baru ini ketika menghadiri majlis pernikahan Engku Emran dan juga Laudya Cynthia Bella, kehadiran Nora Danish menjadi perhatian sekali lagi setelah sebelum ini turut menjadi perhatian kerana perubahan bentuk badannya. Ada peminat yang telah mengucapkan tahniah terlebih dahulu.

Sebelum ini, ketika Nedim berkongsikan gambar mereka bercuti bersama, sudah ada warga laman sosial yang menyifatkan bahawa tubuh Nora sudah sedikit berisi dan seakan menampakkan baby bump itu sekaligus mengaitkan perkara tersebut dengan fasa mengandung.

Bagaimanapun, sehingga kini Nora mahu pun Nedim masih lagi berdiam diri dan tidak memberikan kenyataan berkaitan perkara tersebut. Jika benar, pastinya ia adalah berita menarik buat peminat dan juga keluarga pasangan ini.

Apa yang pasti, Nora pasti akan berkongsikan berita baik sekiranya dia sudah cukup bersedia untuk memberikan kenyataan. Peminat dimohon bersabar dan berdoa agar semuanya dalam keadaan baik-baik belaka. (rtky/s)


"Kami Akan Bernikah Hujung Tahun Ini"

Selamat melangsungkan majlis pertunangan pada awal Julai lalu, pasangan romantis Mawar Rashid dan Raf Yaakob memberitahu mereka akan mengadakan majlis pernikahan pada tahun ini juga. Biarpun masih merahsiakan tarikh bahagia mereka namun jelas mereka, persiapan perkahwinan boleh dikatakan sudah hampir selesai.

“Ya, kami akan bernikah sebelum penghujung tahun ini. Cuma, kami tidak mahu heboh-heboh dan menghormati keluarga, tambahan pula ini perkahwinan saya yang kedua. Usah khuatir, kami tetap akan berkongsi tarikh itu tidak lama lagi kerana merancang untuk mengadakan sidang akhbar khas selewat-lewatnya seminggu sebelum majlis nanti”

“Persiapan juga baru siap lebih kurang 70 peratus dan semuanya berjalan dengan baik. Ketika ini, kami tengah menunggu sampel kad kahwin selain belum menetapkan jumlah mas kahwin. Kami juga baru melihat barangan hantaran termasuk cincin perkahwinan bersama-sama, sekali gus dapat mengetahui cita rasa masing-masing,” katanya kepada Kosmo Online.

Dalam masa yang sama mereka turut berkongsi tentang majlis pernikahan mereka yang akan diadakan di Hotel Royale Chulan Kuala Lumpur sebelum mengadakan majlis resepsi di Hotel Royale Chulan Damansara. Manakala untuk malam berinai pula, mereka memilih untuk mengenakan tema Siam, dan majlis pernikahan bertemakan jawa.

Wah sepertinya agak meriah juga perkahwinan pasangan ini nanti. Pasti ramai yang tidak sabar menantikan pelakon kesayangan mereka ini berseri diatas pelamin. Apapun buat Mawar dan Raf, semoga segala persiapan perkahwinan berjalan dengan lancar dan dipermudahkan segala urusan nanti. (rtky/w)


Aliff Aziz Akui Kontroversi Main Cinta Jejas Tawaran Kerja

Enggan menyalahkan mana-mana pihak namun Aliff Aziz akui kontroversi yang melanda dirinya membabitkan Afifah Nasir terdahulu telah menjejaskan periuk nasinya sebagai pelakon dan juga penyanyi. Bagaimanpun Aliff enggan berfikiran negatif dan ingin berusaha lebih keras demi masa depan keluarga.

“Publisiti buruk yang diterima memberi kesan kepada kerjaya seni, tetapi saya tidak mahu berfikiran negatif. Saya juga tidak mahu menyalahkan mana-mana pihak di atas kesilapan sendiri. Sekarang adalah masa untuk saya kembali memperbetulkan keadaan dengan meluangkan lebih masa bersama keluarga”

“Sekarang adalah masa untuk saya bekerja lebih keras dan melupakan segala peristiwa hitam yang pernah berlaku sebelum ini,” jelasnya kepada Berita Harian Online mengenai kontrversi panas melanda dirinya dulu.

Sementara itu Aliff yang ditemui ketika majlis aqiqah dan cukur jambul anaknya, Mohamad Ayden Adrean semalam berkata, kehadiran anaknya itu cukup bermakna buat mereka. Beliau tidak mahu lagi mengingati peristiwa hitam itu dan ingin kembali menagih kepercayaan isteri dan keluarganya.

Siapa yang tidak mempunyai peristiwa hitam bukan, yang pastinya kita pandang ke depan dan mengambil iktibar daripada kesilapan lalu. Apapun semoga keluarga Aliff dan Bella Astillah sentiasa bahagia hendaknya, apa lagi bersama bayi comel mereka. (rtky/w)


Kerana Muflis, Hana Elite 2 Tahun Tak Jumpa Anak

Gara-gara kegagalan Watie Elite menjelaskan bayaran pinjaman sehingga dia diisythiharkan muflis, Hana Elite menjelaskan bahawa perkara tersebut membawa pelbagai lagi masalah kepadanya termasuklah tidak dapat berjumpa dengan anaknya sendiri yang kini menetap di London.

“Kejadian itu bukan sahaja menyebabkan saya diisytiharkan muflis tetapi banyak masalah lain terpaksa saya tanggung!
“Banyak benda saya hilang dan paling buat saya sedih, sudah dua tahun saya tidak bertemu anak-anak kerana tidak boleh ke luar negara”

“Bayangkan perasaan saya sebagai seorang ibu yang tak dapat bertemu dengan anak-anak kerana kesalahan orang lain,” kongsinya kepada mStar Online.

Sementara itu menurut Hana, tuntutan asal (dua tahun lalu) dianggarkan sekitar RM300,000 namun jumlah itu meningkat selepas ditafsirkan termasuk kadar faedah selepas dia memfailkan saman penghutang penghakiman pada 18 Mei lalu.

Malah peguam Hana telah menyerahkan sendiri surat kepada Watie sendiri malah Hana sendiri menjelaskan bahawa dia sudah membuka ruang untuk mereka berbincang namun ia sudah tertutup kerana Watie pernah diberi peluang berbuat demikian namun mensia-siakannya.

“Saya sudah serik! Tiada lagi peluang untuknya dan biarlah mahkamah sahaja yang putuskan,” katanya. (rtky/s)


Hafidz Roshdi, Isteri Selamat Timang Cahaya Mata Sulung

Tahniah kepada pelakon Hafidz Roshdi dan juga isterinya, Nurul Shuhada kerana telah selamat menimang cahaya mata sulung mereka dengan berat 2.7 kilogram pada Sabtu, jam 11.30 pagi di sebuah pusat perubatan di Klang.

“Alhamdulillah, kedua-dua ibu dan anak sihat. Saya sangat terharu dan tidak sangka sudah bergelar bapa pada usia masih muda. Saya terima anugerah ini sebagai rezeki dan tanggungjawab daripada Allah untuk dilaksanakan dengan sebaik mungkin,” kongsinya kepada BH Online.

Tambah Hafidz, buat masa ini dia belum bersedia untuk berkongsikan nama anak perempuannya itu namun akan berbuat demikian apabila bersedia kelak.

Selain itu, Hafidz yang berkongsikan perkara tersebut di Instagram turut mendapat ucapan tahniah dan doa daripada peminatnya di laman sosial tersebut. Semoga dengan kehadiran cahaya mata pertama ini akan memeriahkan lagi Hafidz sekeluarga. (rtky/s)


Sekitar Majlis Aqiqah Anak Sulung Aliff Aziz, Bella Astillah

Berlangsung dengan cukup meriah, majlis aqiqah anak sulung Aliff Aziz dan juga Bella Astillah telah diadakan di Roof Garden Hotel Bukit Jelutong, Shah Alam dalam suasana yang cukup tenang dan meriah. Majlis yang bertemakan warna putih itu turut dihadiri saudara dan juga rakan terdekat.

Ternyata bersyukur dengan kehadiran anak lelaki mereka yang diberi nama Mohamad Ayden Adrean, pasangan ini juga dilihat seringkali memuatnaik gambar bersama bagaikan memberikan bayangan bahawa rumahtangga mereka sudah kembali berseri selepas insiden yang melanda.

Malah ketika rumahtangga mereka bergolak seketika gara-gara orang ketiga, Bella mengambil keputusan untuk memaafkan individu tersebut. Malah Bella juga tidak terburu-buru membuat keputusan berdasarkan emosi untuk berpisah dengan suaminya ketika di saat genting itu.

Apa-apa pun, semoga perjalanan keluarga ini di masa hadapan akan dipermudahkan. Kami kongsikan bersama anda beberapa gambar sepanjang majlis aqiqah berlangsung.


Amar Baharin, Amyra Rosli Bakal Timang Bayi Lelaki Oktober Ini

Dengan usia kandungan memasuki 33 minggu, pasangan Amar Baharin dan Amyra Rosli telah mengumumkan bakal menimang cahaya mata lelaki yang dijangka lahir pada penghujung Oktober depan. Berita baik tersebut dimaklumkan sendiri oleh pasangan terbabit sewaktu majlis baby shower Amyra yang diadakan semalam di ibu kota.

BACA: Majlis Hari Jadi & Rumah Terbuka Amar Baharin, Amyra Rosli

“Alhamdulillah, saya akan melahirkan bayi lelaki tidak lama lagi. Kalau nak ikutkan dijangka bayi lahir pada penghujung bulan Oktober. Kini kandungan saya sudah memasuki 33 minggu, tinggal beberapa minggu saja lagi”

“Rasanya semua lelaki berasa teruja. Saya suka berkongsi pengalaman Amyra ketika dia hamil di Instagram supaya peminat dapat mengikuti perkembangan kami. Tambahan pula Amyra ini tidaklah susah nak dijaga. Dia tak meragam dan mengidam bukan-bukan,” katanya kepada m Star Online.

Kalau dilihat pada Instagram pasangan ini juga memang banyak gambar Amyra yang sarat hamil, malah ramai juga turut memuji wajah pelakon itu yang semakin berseri sejak berbadan dua. Apapun semoga segala persiapan menyambut kelahiran orang baru berjalan dengan lancar buat pasangan ini. (rtky/w)


Tak Faham Inggeris, Aliff Syukri Marah Caprice

Seperti kebiasaan, penyanyi rap Caprice telah memuatnaik video tentang isu semasa yang berlaku di tanah air dan antara isu yang diperkatakan baru-baru ini ialah mengenai Nur Sajat dan juga Aliff Syukri yang mengambil anak angkat. Apa yang pasti, Caprice memuji tindakan kedua-dua usaha murni jutawan kosmetik itu.

Bagaimanapun setelah ramai yang menjelaskan perkara sebenar kepada Aliff, dia turut memohon maaf di atas perkara tersebut.

Bagaimanapun, mengetahui situasi sebenar, Caprice tidak cepat melatah dan mengajak ALiff sekeluarga untuk makan bersamanya jika berkesempatan nanti. (rtky/s)


"Semoga Segera Dikurniakan Anak, Beri Aleesya Adik Baru"

Semalam selesai sudah pernikahan diantara Engku Emran dan Laudya Cynthia Bella yang diadakan di sekitar Kuala Lumpur secara tertutup. Dan sebagai bekas isteri, Erra Fazira turut meluahkan rasa gembira dengan memuat naik sekeping gambarnya bersama Bella dan anaknya, Aleesya berserta dengan ucapan yang cukup indah buat pasangan itu.

“Alhamdulillahhhh, tahniah buat ayah kepada Aleesya @iamkumbre dan @laudyacynthiabella diatas penyatuan cinta kalian. Moga berbahagia dan berkekalan hingga ke jannah. Penyatuan ini juga moga dapat mengeratkan lagi ukhwah antara Malaysia dan Indonesia. Kita bersaudara dalam kejauhan, kita saling mendoakan dan pupuk kasih sayang”

“Moga harmoni dan damai bersama. Anakanda ku, kini bertambah ahli keluarga Aleesya, maka bertambahlah hendaknya kasih sayang dan perhatian buat mu sayang. Moga menjadi anak yang solehah dan punya jati diri yang disenangi dan dsayangi sentiasa. Mom will always support and pray for your happiness dunia dan akhirat”

Sementara itu, dalam posting yang sama juga, Erra sempat mengusik pasangan pengantin baru supaya dapat memberikan Aleesya adik baru dengan segera dan mendoakan kebahagiaan mereka berdua. Malah ruangan komen Instagram pelakon itu juga turut dipenuhi kata-kata positif buat Erra dan mendoakan jodoh Erra dengan Si Dia pula.

“Kepada pasangan mempelai EE dan Bella, moga kalian segera dikurniakan cahaya mata yang soleh dan solehah lagi comel! Pasti anakanda Aleesya tak sabar menanti adik. Kalian sentiasa dalam doaku,” tulisnya menerusi akaun Instagram buat pasangan, Engku Emran dan Bella. (rtky/w)


Cynthia Bella, Engku Emran Selamat Diijabkabul

Tahniah diucapkan buat dua jiwa yang saling mencintai, pelakon Indonesia Laudya Cynthia Bella dan juga Engku Emran kerana telah selamat diijabkabul dengan sekali lafaz dan telah dinikahkan oleh bapa Cynthia sendiri dengan mas kahwin RM300.

Detik penuh bermakna tersebut dikongsikan oleh penyanyi Indonesia, Melly Goeslaw yang turut hadir pada majlis tersebut yang diadakan di Kuala Lumpur dan sekaligus turut disertai dengan doa peminat setia pelakon wanita berkenaan.

Alhamdulillaaah Ya Allah atas izinMu kini anakku @laudyacynthiabella dan @iamkumbre sudah SAH sepasang suami istri, jaga mek terus Ya Allah, jadikan pernikahan yg terakhir, abadi samai jannah amiiiin Ya Allah …… neeeeeeeeeengi ibu sedih pisan kehilangan kamu pindah kesana, jadi istri dan ibu yg baik ya sayang ?????

A post shared by Melly Goeslaw (@melly_goeslaw) on Sep 8, 2017 at 4:20am PDT


Watie Elite Tak Mampu Bayar Saman Hana Elite

Gagal membayar ganti rugi berjumlah RM707,351.83 yang diperintahkan oleh Mahkamah Sesyen Selayang, dua tahun lalu sehingga kini, Hana Elite sekali lagi telah memfailkan saman terhadap rakan kumpulannya, Watie Sadali atau lebih dikenali sebagai Watie Elite.

Menurut laporan Harian Metro, dalam permohonan itu, Hana memohon mahkamah mengeluarkan perintah waran tangkap sekiranya Watie selaku penghutang gagal hadir ke mahkamah bagi memberi penjelasan berkenaan kegagalannya membayar hutang berkenaan.

Menurut Watie yang turut ditemani suaminya, Zulkifli Daud atau lebih dikenali sebagai Joey ketika ditemui pemberita berkata, dia tidak membayar jumlah yang dituntut Hana kerana tidak berkemampuan.

“Saya tak mampu membayar jumlah tuntutan RM707,351.83 kerana tidak ada pendapatan tetap dan bukannya orang kaya,” jelasnya ketika selepas prosiding dijalankan. Mahkamah menetapkan 11 Oktober depan untuk perbicaraan kes.

Sebelum ini, Hana telah diisytihar muflis pada April 2013 kerana gagal menyelesaikan bayaran pinjaman bank sedangkan dalam masa yang sama, dia sendiri tidak mengetahui mengenai pinjaman tersebut.

Memetik kembali temu bual bersama Hana oleh Harian Metro, Hana sebelum ini ingin membantu Watie kerana terhimpit dengan kehidupan yang sukar ketika itu. Atas dasar persahabatan, Hana bersetuju untuk pinjamkan nama dan membayar duit pendahuluan bagi membolehkan dia beli kereta (Toyota Wish). (rtky/s)


Siti Saerah Buka Tudung, Tidak Mahu Hidup Dalam Kepuraan

Isu selebriti membuka tudung bukanlah sesuatu yang baru, biarpun mereka dikecam teruk namun kerana enggan hidup dalam kepura-puraan menjadi alasan mereka berbuat demikian. Terbaru pula adik kepada penyanyi tersohor, Datuk Siti Nurhaliza, Siti Saerah membuat keputusan untuk tidak berhijab lagi setelah lama berselindung daripada media.

“Ini kali pertama saya muncul dengan imej sebegini di hadapan media dan rasanya saya perlu tampil tanpa perlu berselindung. Bila saya muncul dengan imej tanpa berhijab begini, saya terima pelbagai komen positif dan negatif, bagaimanapun saya menerima semua komen dengan hati terbuka. Saya bukanlah manusia yang sempurna”

Sementara itu, Saerah turut akui kakaknya sendiri, Siti turut sama bertanyakan mengenai perkara itu jadi beliau memutuskan untuk berterus-terang sahaja dan tampil buat pertama kali di depan media tentang penampilan terbarunya itu. Rata-rata memang ramai yang mempertikaikan keputusannya itu namun diharapkan beliau terus tabah.

Selain tampil tidak bertudung lagi, Saerah juga sempat menayangkan teman lelaki barunya selepas tiga tahun bercerai. Pengenalan mereka bermula sejak tiga tahun lalu dan jejaka tersebut merupakan kenalan lamanya. Apapun dari terus menghukum, lebih baik pandang ke depan dan berdoa yang terbaik.

“Dia adalah kekasih dan pemangkin semangat saya dan sebenarnya kami sudah mengenali sejak 2009 namun hubungan itu terputus selepas saya berkahwin. Sebagai wanita semestinya saya mahukan seorang lelaki bergelar suami tapi semuanya bergantung pada jodoh dan takdir, lagi cepat lagi bagus,” jelasnya kepada m Star Online. (rtky/w)


Dapatkan Baucer RM50 Untuk Shopping Terus Di Watsons Syok Sale Carnival, 1 Utama

Hari ini kami sempat berkunjung ke pusat membeli belah 1 Utama (Ground Floor, Centre Court) di Bandar Utama dan terserempak dengan Watsons Syok Sale Carnival yang khabarnya sedang berlangsung dari 6 sehingga 10 September 2017 ini.

Selaku salah seorang pemegang Watsons Card, setibanya kami di sini kami terus diberikan baucer RM50* untuk terus membeli belah tanpa banyak bicara. Jika anda pemegang ONE Card juga, anda akan terima baucer dalam jumlah yang sama.

Tidak miliki mana mana kad yang kami sebutkan? Jangan risau, anda boleh daftar terus untuk dapatkan Watsons Card dan anda akan terima terus baucer bernilai RM20** selain 500 mata ganjaran** Watsons.

Watsons Card menariknya tawarkan keahlian seumur hidup dan boleh digunakan sebagai kad Touch N Go.

Dengan baucer yang ada, kami pun meninjau produk yang ditawarkan di Watsons Syok Sale Carnival ini. Banyak jenama terkenal turut serta dalam karnival ini membawa produk terbaik mereka dengan harga paling menarik.

Antara jenama kegemaran kami yang ada termasuklah Pink by Pure Beauty, Water 360 by Watsons, Darlie, Dettol, Cetaphil, Himalaya, Bad Lab, Biore, Ebene, Optifree, Revlon, Maybelline, Loreal, Bio Essence, Kleenex dan banyak lagi.

Bukan setakat tawaran produk pada harga yang mesra poket, ada juga pek ahli termasuk baucer Watsons bernilai RM300. Ada juga aktiviti di mana anda hanya perlu tunjukkan Watsons Card untuk permainan Throw and Win dan menang hadiah hebat!

Mahukan sesuatu yang manis? Hanya tunjuk Watsons Card dan anda akan terima cotton candy secara PERCUMA!

Jangan berlengah kerana Watsons Syok Sale Carnival akan tamat pada 10 September 2017. Datang ke GF Center Court, 1 Utama sekarang untuk penjimatan hebat. SYOK! Pasti tidak menyesal!

*Hanya untuk 100 orang yang pertama. Tertakluk terma & syarat.
**Tertakluk pada terma & syarat.


Peminat Fattah Amin Serang Nabil Ahmad

Gara-gara memuatnaik status yang sebenarnya tiada apa-apa pun, namun perkara tersebut membuatkan peminat setia Fattah Amin bersuara malah ada yang mempertikaikan mengapa Nabil Ahmad sanggup memuatnaik kenyataan sedemikian di Twitter.

Apa yang pasti, akibat Nabil meninggalkan pendapat atau pun reaksinya terhadap sebuah portal berita tempatan yang bertajuk – Fattah Amin Tak Boleh Berjemur itu, peminat Fattah menyerang Nabil.

Ada juga yang mahu Nabil fokus dengan hal sendiri dan tidak menyentuh tentang selebriti kesayangan mereka itu. Malah perkara tersebut turut membuatkan pengarah, Micheal Ang memberikan kenyataan terhadap isu itu.

Sementara itu, Nabil sempat juga memuatnaik sekeping gambar dirinya sedang berjemur di tengah panas ketika sedang menjayakan penggambaran dengan status berbunyi – Shooting di tengah panas #NoProblem.

Apa pendapat anda tentang apa yang diperkatakan oleh Nabil dan adakah Nabil akan terus menjadi sasaran peminat Fattah selepas ini?


Datuk Red Sukakan Cabaran Dalam Perkahwinan

Melalui satu sesi temubual bersama mStar Online, suami kepada Adira AF yang dikenali sebagai Datuk Red telah berkongsikan beberapa perkara menarik tentang dirinya selain turut menjawab persoalan berkaitan gosip yang pernah melandanya bersama beberapa barisan selebriti tanah air.

Masih hangat diperkatakan ketika ini tentang pelakon Nonny dan juga dirinya, ada perkara yang mungkin ramai di luar sana tidak tahu bahawa Datuk Red sebenarnya sangat jelas tentang matlamat dan juga perancangan masa hadapannya – bermula sejak dari bangku sekolah lagi.

“Daripada keciklah, cikgu di sekolah pun ada tanya saya – cita-cita nak jadi apa’kan? Dieorang semua cerita nak jadi doktor, pilot, bomba apa semua – tapi saya nak kahwin dua. Saya ni lain. Cita-cita saya nak kahwin dua”

“Semua gelakkan semua. Saya memang sukakan cabaran sebenarnya. Selain daripada bisnes, kita ada rumahtangga ni pun kita suka cabaran. Kadang-kadang kalau rumahtangga tiada cabaran, tiada apa-apa, macam biasa je, kadang-kadang bosan jugak”

“Dia (rumahtangga) nak ada merajuk, manja, pujuk, itu yang seronoknya. Saya ni pencinta wanita, tapi bukan ‘buaya’. Alhamdulillah cita-cita saya dah tercapai,” kongsinya.

Selain itu menurut Datuk Red juga, dia turut memasang hasrat untuk menambah seorang lagi isteri. Sama ada usahanya berjaya atau tidak, kita tunggu sajalah. Semoga impian Datuk Red berjalan dengan lancar hendaknya. (rtky/s)


"Pergi Umrah Kerana Allah Bukan Mahu Buktikan Saya Wanita"

Isu jantina bagaikan tidak pernah habis dalam hidup usahawan terkenal, Nur Sajat. Terbaru, Sajat menafikan dakwaan mengatakan beliau terpaksa hadir ke mahkamah untuk membuat permohonan pengesahan jantinanya sabagai wanita sebeum berangkat ke Mekah Disember depan. Malah Sajat juga turut meminta bukti bagi siapa yang menfitnahnya itu.

“Buktikan mahkamah mana saya pergi? Kenapa saya nak pergi umrah sampai nak dapatkan perintah mahkamah? Macam saya ni penjenayah pula. Saya pergi umrah bukan kerana orang lain tetapi kerana Allah. Bagi saya (dakwaan itu) mengarut dan berbaur fitnah. Sepatutnya mereka mendoakan yang baik-baik, bukan mempersoalkannya”

“Kenapa masih keliru? Yang pergi sana tu adalah saya. Bukan nak buktikan saya wanita tetapi nak pergi umrah kerana Allah. Saya tak ada pun nak pergi mahkamah untuk urusan tukar jantina saya. Saya pun tak tahu kenapa mereka cerita hal peribadi sampai macam tu sekali”

Menyedari pelbagai kontroversi berkaitan dirinya bakal mengerjakan umrah, Sajat menjelaskan pemergiaannya bersama keluarga ke Mekah adalah untuk menunaikan nazar di atas kejayaannya dalam bidang perniagaan dan bukan untuk membuktikan jantinanya sebagai wanita.

“Saya sebelum ni dah bernazar untuk bawa keluarga terutama ibu bapa saya apabila perniagaan saya sudah sampai ke satu tahap seperti sekarang. Orang nak ‘judge’ saya macam-macam, saya tak ambil peduli kerana saya tahu nak pergi sana untuk jumpa Pencipta saya. Tak kisahlah mereka nak mengata pasal saya, itu hak mereka,” katanya kepada Malaysian Digest. (rtky/w)


Zul Ariffin Puas Berlakon Tak Pakai Baju, Penuh Cabaran

Setiap pelakon pastinya mempunyai penanda aras tersendiri dalam kerjaya mereka dan bagi Zul Ariffin, lakonannya dalam filem Tombiruo: Penunggu Rimba ternyata membuatkan dirinya puas. Lebih mencabar lagi, dalam filem tersebut, dia tidak berbaju dan tidak dapat menunjukkan reaksi wajah.

“Bukan mudah sebenarnya hendak ‘jual’ badan dalam menghidupkan watak Ejim tambahan pula saya tak dapat menunjukkan reaksi wajah kerana memakai topeng. Ia satu cabaran besar buat saya sebagai pelakon dan ia melangkaui daripada hanya mahu menayang badan semata-mata”

“Tetapi saya puas kerana ia satu perkara baharu yang dapat saya lakukan sebagai pelakon,” katanya kepada mStar Online. Selain itu, Zul juga turut merasa kesal kerana kebanyakan aksi lagak ngeri tidak dapat dilakukannya sendiri.

Ini semua gara-gara dia terlibat dengan kecederaan ketika menjayakan babak di dalam filem tersebut dan kecederaan tersebut memaksa dia berehat selama 8 bulan.

“Watak saya banyak melibatkan babak pertarungan tetapi mungkin kerana terlalu teruja saya cedera. Ralat juga kerana seboleh-bolehnya saya ingin lakukan sendiri aksi lagak ngeri tetapi atas nasihat doktor saya terpaksa melupakan hasrat itu.

“Akibat kejadian itu juga saya terpaksa berehat selama lapan bulan dan melakukan fisioterapi bagi memastikan kecederaan itu benar-benar pulih,” kongsinya lagi. (rtky/s)


Takut Tambah Tekanan, Sufian Suhaimi Mahu Kahwin Cepat

Bakal mengikat tali pertunangan pada awal Oktober depan, Sufian Suhaimi akui bukan sahaja sebelum bertunang malah ketika merisik juga, beliau merasa tertekan dengan kritikan peminat yang tanpa henti memberikan komen negatif. Pun begitu, Sufian cuba berfikiran positif dan bersabar dengan dugaan yang dihadapinya.

“Ramai cakap ujian ketika bertunang cukup kuat. Namun, sebelum bertunang dan ketika merisik pun saya sudah menerima pelbagai kritikan hingga agak tertekan. Namun, saya ambil semua itu dengan positif. Saya cuba hadapinya dengan sabar kerana tahu ujian dalam tempoh pertunangan lebih mencabar”

Seperti yang dimaklumkan Elfira Loy sebelum ini, Sufian juga masih tidak memutuskan bilakah tarikh perkahwinan mereka akan dilangsungkan. Namun Sufian mengharapkan tempoh pertunangan diantara mereka tidak terlalu lama, disamping mengharapkan doa dari peminat mereka untuk mendoakan segala persiapan dirancang dipermudahkan.

“Insya-Allah, kalau ada jodoh, mungkin tahun depan akan melangsungkan perkahwinan. Saya tidak mahu meletakkan tempoh berapa lama bertunang kerana ia akan memberi tekanan. Lebih cepat (berkahwin), lagi bagus. Sekarang saya masih dalam proses menamatkan pengajian yang tertangguh akibat komitmen seni,” jelasnya kepada Berita Harian Online.

Terdahulu, difahamkan ramai yang mempersoalkan keputusan Elfira untuk bernikah kerana usianya yang masih muda. Malah pemilihan Sufian sebagai bakal suaminya juga turut dipersoalkan peminat kerana menganggap penyanyi itu tidak cukup matang untuk membimbing Elfira. Macam-macam pula kriteria peminat, seperti mereka pula yang nak berkahwin. (rtky/w)


"Tidak Perlu Kami Tayang Kebahagiaan Merata Di Media Sosial"

Tidak terkesan dengan tuduhan yang dilemparkan mengenai rumah tangga bermasalah, Farid Kamil tidak merasa media sosial suatu penanda aras kebahagiaan seseorang apabila jarang memuat naik gambar bersama. Malah jelasnya sejak dari dulu lagi beliau dan isteri, Diana Danielle tidak gemar menjaja perihal rumah tangga kepada umum.

“Instagram bukan penanda aras kebahagiaan seseorang dan saya tak lihat ia sebagai satu keperluan. Jika saya hendak muat naik sesuatu saya akan buat dan bukannya memikirkan untuk membuktikan sesuatu kepada orang lain. Pada saya apa orang hendak kata atau komen, itu hak mereka”

“Sejak dari awal lagi kami tidak pernah menjadikan hubungan kami sebagai ‘selling point’ dan ia tiada beza dengan sekarang. Tetapi Alhamdulillah kami bahagia, tiada masalah kritikal cuma perkara kecil-kecil itu biasalah,” jelasnya kepada m Star Online mengenai perkara tersebut.

Jika dilihat kembali ini bukanlah kali pertama rumah tangga pasangan ini didakwa bermasalah kerana sebelum ini kecoh seketika apabila Diana mengakui hadir ke Mahkamah Syariah untuk berbincang mengenai perihal perkahwinanya yang pada ketika itu baru berusia empat tahun.

Selepas itu pasangan ini sekali lagi menjadi bualan peminat apabila menyambut Aidilfitri baru-baru ini secara berasingan. Malah pasangan ini juga turut membahagi tugas menjaga dua anak mereka sepanjang sambutan Hari Raya. Bagaimanapun Diana menafikan dakwaan itu dan menjelaskan Farid terpaksa menjaga ibunya yang sakit. (rtky/w)


"Aleesya Gembira Dapat Ibu Baru"

Umum mengetahui hubungan serius diantara Engku Emran dan pelakon Indonesia, Laudya Cynthia Bella dan semalam pula telah berlangsungnya majlis khatam Quran bagi pasangan itu. Sebagai bekas isteri Emran, Erra Fazira turut sama gembira dengan berita pernikahan mereka sekaligus anak mereka, Aleesya mempunyai ibu baru.

“Seikhlasnya saya sangat gembira buat pasangan ini. Saya bersyukur dan lapang dada apabila pertama kali Emran memperkenalkan bakal isterinya. Saya lihat Bella seorang yang sangat mudah didekati dan lemah lembut”

“Saya paling senang dan bersyukur kerana Aleesya turut gembira dan bahagia dengan kehadiran Bella. Semoga penyatuan ini dilimpahi dengan kasih sayang dan keberkatan Allah. Saya doakan mereka bahagia bersama hingga ke jannah. Amin,” jelasnya kepada Harian Metro.

Semalam menerusi Instagram, Laudya ada berkongsi beberapa gambar sekitar majlis khatam Quran yang diadakan di kediamannya, Jakarta. Antara yang hadir adalah keluarga dan teman-teman rapat pelakon itu. Sementara itu, dikatakan pasangan ini bakal disatukan pada pertengahan September ini.

“Semua rasa datang dari Allah. dan ini rasa yang tidak bisa saya tulis disini. InshAllah ini menjadi pengalaman pertama & terakhir. Ya Allah tolong jaga keluargaku. Amieennn…ea sayang kalian,” tulisnya dalam satu gambar yang dimuat naik semalam di media sosial. (rtky/w)


Peminat Dakwa Nabil Ahmad Riak Kongsi Rahsia Kejayaan

Kebelakangan ini ramai berkongsi sebuah video rakaman Nabil Ahmad menceritakan rahsia kejayaannya dalam sebuah program keagamaan. Apa yang menariknya, sepatutnya cerita sebegini bagus dijadikan motivasi untuk berjaya tetapi lain pula dengan orang kita, mendakwa Nabil kononnya bersikap riak dan menunjuk pulangan bulanan lumayan menjadi selebriti.

“Apa yang saya kongsi ini jujur dari hati. Orang tanya jadi saya jawab. Dalam masa sama, saya mahu didik orang ramai supaya sentiasa beringat. Bersedekah bukan ketika kita senang saja, tetapi bila-bila masa. Saya beri ilmu percuma pun orang kata saya riak. Sedangkan ada yang berkongsi pengalaman dengan bayaran, tiada sesiapa pula kritik”

“Kalau nak tahu video ini dirakam tiga tahun lalu, tetapi saya pelik kenapa baru sekarang ia dimuat naik ke YouTube. Bagaimanapun, saya okey saja kerana apa yang dikongsi itu perkara baik dan bermanfaat. Banyak yang ‘tweet’ di laman Twitter memuji perkongsian itu. Tidak dinafikan ada juga yang mengkrtitik kononnya saya sengaja bersikap riak”

Menerusi video terbabit, Nabil ada berkongsikan pengalamannya bersedekah kepada seorang fakir miskin yang mana pada ketika itu beliau sendiri hanya mempunyai RM2. Namun jelasnya, hikmah disebalik bersedekah itu Tuhan telah gandakan rezeki beliau menjadi pelawak sehingga menerima gaji bulanan sebanyak RM50,000 sebulan.

“Sedangkan mereka juga menyatakan jumlah pendapatan yang jauh lebih banyak daripada saya. Jadi apa beza saya dengan mereka. Kita tidak pernah tahu siapa gerangan orang dibantu. Jadi tidak perlu berkira atau memilih. Kalau kita rasa orang susah berkenaan lebih memerlukan, tidak salah membantu,” jelasnya kepada forum CARI. (rtky/w)


Gambar Sekitar Majlis Khatam Quran Laudya Cynthia, Engku Emran

Melalui sumber Utusan Online sebelum ini, pelakon Indonesia, Laudya Cynthia Bella dan bekas suami Erra Fazira iaitu Engku Emran dijangka akan mengadakan majlis pernikahan pada pertengahan September ini. Menguatkan lagi apa yang diberitahu sumber tersebut, baru-baru ini Laudya memuatnaik gambar sekitar majlis khatam Quran yang dihadiri keluarga terdekatnya yang diadakan di Jakarta.

“Semua rasa datang dari Allah. dan ini rasa yang tidak bisa saya tulis disini. InshAllah ini menjadi pengalaman pertama & terakhir. Ya Allah tolong jaga keluargaku. Amieennn…ea sayang kalian,” tulis Ladya dalam satu gambar yang dimuatnaiknya.

Sementara itu dalam muatnaik gambar lain, Laudya turut menyatakan bahawa bulan September merupakan bulan yang sangat istimewa buat dia dan juga sepupunya. Apa yang pasti, kejelitaan dan kelembutan wajah pelakon Indonesia ini jelas terpancar dalam setiap gambar yang dikongsikannya.

Bibit cinta di antara pasangan ini dikatakan mula terbit setelah diperkenalkan oleh Nora Danish malah menurut sumber akhbar tersebut, anak Emran iaitu Aleesya juga sangat menyenangi dan menyanyangi selain turut selesa bersama Laudya.

Pasangan ini juga khabarnya turut memilih untuk bernikah di Kuala Lumpur dan bukan di Jakarta di dalam sebuah majlis tertutup yang akan dilangsungkan di lokasi rahsia sekitar Kuala Lumpur. Apa pun, semoga segala perancangan pasangan ini dipermudahkan. (rtky/s)


Peminat Kritik Aliff Syukri Heboh Buat Permohonan Pistol

Tidak pernah lekang dengan kontroversi panas, Datuk Aliff Syukri sekali lagi mencetus kemarahan peminat apabila menghebahkan tindakannya membuat permohonan senjata api, pistol di media sosial semalam. Ramai mula mempertikaikan status tersebut yang dianggap boleh mengundang bahaya terhadapnya kerana terlalu terbuka berkongsi.

“Demi keselamatan. Doakan permohonan pistol saya diluluskan. Supaya saya lebih selamat, no more bodyguards I’m stronger,” tulisnya menerusi akaun Instagram mengenai usahanya memohon lesen pistol untuk keselamatan diri.

Menerusi status itu, Aliff agak terbuka berkongsikan mengenai permohonan itu sekaligus turut menjelaskan beliau enggan menggunakan khidmat pengawal peribadi lagi kerana sudah mempunyai pistol. Rata-rata peminat tidak bersetuju dengan keputusan Aliff dan menasihati usahawan itu untuk mengunakan pengawal peribadi.

Dalam masa yang sama, pastinya ada yang tetap mempertahankan ikon mereka itu. Tetapi secara peribadi, rasanya lebih baik Aliff tidak berkongsikan perkara sebegini kepada umum kerana bimbang kelemahan diri terbongkar dan membuatkan diri dan keluarga lebih bahaya. Apapun semoga Aliff sekeluarga dirahmati selalu. (rtky/w)


Norman Hakim, Memey Bakal Bersanding Lagi

Jika sebelum ini pelakon dan pelawak Shuib Sepahtu dan isteri bersanding buat kali kedua, nampaknya kali ini giliran Norman Hakim dan Memey Suhaiza pula mengikuti jejak langkah tersebut. Apa pun, majlis yang diadakan ini adalah gimik buat pasangan ini yang menjadi duta rasmi Mahligai Impian Catering & Events pada Mac lalu.

“Insya-Allah jika tiada halangan kami akan kembali naik pelamin dan majlis itu nanti diharap dapat beri keberkatan dan manfaat serta tidak bersifat klise dengan sambutan ulangtahun perkahwinan yang selalu kita dengar”

“Pada acara itu juga saya juga ingin meraikan anak sulung saya iaitu Mohamed Danish Hakim yang berjaya khatam hafazan Al-Quran 30 juzuk,” jelasnya kepada mStar Online.

Majlis yang akan diadakan di Selayang itu dijangkakan akan dihadiri sehingga 10,000 orang tetamu malah bekas isteri Norman Hakim iaitu Abby Abadi akan turut sama hadir. Sementara itu, bagi Memey pula, timbul rasa malu namun turut teruja dengan perkara tersebut.

“Saya gembira dan teruja memandangkan majlis kali ini saya sudah berhijab berbanding ketika bersanding dahulu. Dapatlah saya kongsi gambar perkahwinan untuk tatapan anak-anak berbanding gambar sebelum memakai tudung sebelum ini,” katanya. (rtky/s)


Nedim Tenang Jawab Kecaman Di Laman Instagram

Baru-baru ini, gambar yang dikongsikan pasangan ini ketika bercuti menjadi buah mulut warga laman sosial. Ini kerana ada segelintir pengikutnya di laman Instagram menyelar tindakan isterinya, Nora Danish kerana berpakaian seksi malah turut mempertikaikan kekayaan Nedim.

Pelik sungguh melihatkan reaksi manusia yang gatal mata melihat kesenangan orang lain sedangkan mereka boleh memilih untuk unfollow pasangan ini di laman sosial. Namun Nedim tidak mudah melatah dan kadang-kala dilihat melayan komen-komen yang cuba mencetuskan provokasi.

“Dunia ini ibarat roda, jangan terlalu taksub cari salah orang lain, cermin diri, jadi lebih baik daripada anda hari ini,” antara kata-kata yang dijawabnya kembali di ruangan komen.

Selain itu, anak kepada Menteri Pelancongan dan Kebudayaan Malaysia turut menasihatkan agar rata-rata yang meninggalkan komen negatif agar memperbaiki diri dan membuang sifat dengki. (rtky/s)


Nonny AF5 Gaduh Dengan Teman Lelaki Kerana Datuk Red

Baru-baru ini nama Nonny AF5 tiba-tiba sahaja panas dalam industri hiburan gara-gara didakwa calon isteri ketiga dengan Datuk Red. Bukan sahaja dituduh bercinta malah jelasnya lagi, beliau juga dikatakan sering meminta duit dari ahli perniagaan itu. Enggan terperangkap dalam sejarah kontroversi yang pernah melanda Ruhainies, Nonny bersumpah tidak bercinta dengannya.

“Benar sejak hujung Julai lalu, lelaki itu sudah cuba untuk mengganggu hidup saya. Namun saya tidak pernah ambil kisah. Sehinggalah cerita kami konon-kononnya bercinta digembar-gembur baru-baru ini oleh dia sendiri, permainan gila apakah ini. Paling marah, saya dikata meminta duit daripada lelaki itu walhal hakikatnya kenapa perlu saya berbuat sebegitu”

“Siapa dia dalam hidup saya hingga sewenang-wenangnya boleh bertindak cara itu. Sumpah! Kami tidak pernah ada hubungan istimewa. Nak bercinta berbulan-bulan macam mana? Saya tak pernah memberikan nombor telefon pada dia. Saya tidak akan layan ‘permainan’ dia. Lagipun sudah ada ‘sejarah’ sama terjadi pada seorang artis. Dah boleh dijadikan sebagai pengajaran pun”

Bagi mempertahankan lagi kenyataanya, Nonny ada memberitahu dirinya sudah mempunyai teman lelaki dan bakal berkahwin tidak lama lagi. Tetapi apabila isu ini timbul, Nonny akui ada bergaduh dengan teman lelakinya, sekaligus turut menjejaskan hubungannya dengan bakal keluarga mertua.

“Tak pasal-pasal juga, saya dan teman lelaki bermasam muka gara-gara gosip ini. Hubungan cinta kami ini dah sampai peringkat yang serius. Dah fikir tentang perkahwinan. Apa pula kata bakal keluarga mentua apabila dapat tahu tentang cerita sebegini. Jenuh pula saya kena terangkan kepada mereka,” jelasnya kepada Utusan Online. (rtky/w)


Fazura Terus Menyanyi, Duet Dengan Penyanyi Antarabangsa Pula

Tuah ayam nampak di kaki, tuah manusia siapa yang tahu. Selepas fenomena Fattzura, kini Fazura melebarkan sayap dalam bidang nyanyian ke peringkat antarabangsa pula. Menurut Fazura, tidak lama lagi beliau bakal merakamkan lagu bersama penyanyi antarabangsa namun identiti penyanyi tersebut masih dirahsiakan bagi membuat kejutan buat peminat.

“Alhamdulillah saya diberi pelung untuk merakamkan lagu bersama seorang penyanyi antarabangsa tidak lama lagi. Buat masa ini siapakah artis tersebut adalah rahsia tapi jujur saya sangat teruja dengan projek itu dan memang tidak menyangka dapat bekerjasama,” katanya kepada m Star Online.

Jika dilihat sebelum ini pun, Fazura sering juga berduet dengan beberapa penyanyi dari antarabangsa seperti penyanyi dari Indonesia, Ridho Rhoma menerusi lagu Bulan Terbelah Di Langit Amerika dan Jason Dy dari Filipina lagu berjudul Nothing Like Pag-ibig. Malah kongsinya lagi, lagu terbaru ini akan dimuatkan dalam album sulungnya nanti.

Bertambah-tambah rezeki Fazura kini, bukan sahaja pandai berlakon dan menyanyi malah dalam perniagaan juga. Pastinya peminat Fazura tidak sabar menantikan buah tangan terbaru dari pelakon kesayangan mereka ini. Tambah-tambah lagi, penyanyi gandingannya nanti masih menjadi tanda tanya. Tahniah diucapkan buat Fazura. (rtky/w)


Norman Hakim Tiada Niat Menunjuk Keluarga Bahagia

Seringkali berkongsikan gambar bersama bekas isteri dan juga keluarganya kini, Norman Hakim menafikan apa yang dilaluinya itu adalah untuk tujuan menunjuk atau pun mempamerkan kemewahan mereka. Apa yang pasti, Norman melihat perkara tersebut sebagai sesuatu yang positif.

“Kita tak ada niat untuk pamer itu semua. Pada saya, apabila bercakap mengenai perkongsian melalui media sosial perlulah seiring dengan niat kita. Bukan ingin menunjuk, tetapi kalau boleh mahu sama-sama dapat manfaat”

“Mungkin kalau ada yang cuba ikut, secara tidak langsung perkara yang baik kita dapat pahala dan berkat. Mungkin kalau tidak semua, jika ada 10 peratus yang boleh menerima perkongsian itu dan praktikkan, kita pun sama-sama dapat ganjaran dari-Nya,” jelasnya kepada Kosmo! Online.

Tambah Norman, keakraban dia dan juga bekas isteri Abby Abadi juga sebenarnya mampu menjadi contoh kepada orang ramai malah dia sendiri turut membuang jauh ego demi kepentingan anak-anak. (rtky/s)


Sharnaaz Ahmad Pelik Tak Terima Tawaran Berlakon

Jika sebelum ini Sharnaaz Ahmad sering membintangi drama dan juga filem namun kini segalanya berubah apabila dia tiada tawaran berlakon untuknya sehingga membuatkan dia ingin menerbitkan drama sendiri namun membatalkan hasratnya itu.

“Saya pelik tiada tawaran lakonan buat saya. Kalau ada pun, drama episod yang panjang. Saya terpaksa tolak kerana tidak mampu memberi komitmen berbulan-bulan. Bukan apa, bakat baharu, tidak kisahlah, sekurang-kurangnya mereka boleh mendapat pendapatan tetap”

Bagaimanapun menurut pelakon lelaki ini, pintu rezekinya ketika ini terbuka di bidang perniagaan pula walaupun tidak mendapat permintaan di bidang lakonan.

“Mungkin daripada segi lakonan tiada tawaran, namun Allah buka rezeki untuk saya meneroka bidang perniagaan. Alhamdulillah, saya terbabit dalam kegiatan pembinaan, pembersihan dan perdagangan”

“Saya tidak boleh mengharapkan pendapatan daripada lakonan kerana perlu memikirkan masa depan keluarga. Alhamdulillah, saya bersyukur dengan kehidupan sekarang, apatah lagi sentiasa berada di samping isteri membuat saya cukup bahagia,” kongsinya bersama BH Online.


"Ibu Minta Saya Belajar Memasak Untuk Suami Nanti"

Bakal bergelar isteri kepada Sufian Suhaimi, Elfira Loy memberitahu dirinya sudah mulai berlatih membuat persiapan diri dan mengubah rutin harian bagi membiasakan diri menjadi seorang isteri. Malah, Elfira juga turut diminta ibunya untuk belajar memasak serta melakukan kerja rumah lain.

“Ibu saya meminta saya untuk ubah rutin harian saya dan membuat persiapan diri untuk menjadi seorang isteri kelak. Kini selepas solat Subuh, saya tidak dibenarkan tidur dan terus bangun membuat kerja rumah serta memasak. Ibu saya pesan kerja rumah bukan hanya perlu dilakukan apabila ia bersepah tetapi perlu dilakukan setiap hari”

“Selain buat kerja rumah, saya juga belajar memasak. Sufian lelaki yang matang dan serius dalam perhubungan. Bila dia kata nak kenal dengan saya itu dia benar-benar serius sehingga berani melangkah ke fasa merisik. Saya sudah berjumpa dengan ramai lelaki dan tiada lelaki yang masih bersama saya selepas tiga bulan seperti dia,” katanya kepada Astro Gempak.

Terdahulu, Elfira telah mengumumkan bakal melangsungkan majlis pertunangan pada bulan Oktober nanti. Manakala majlis pernikahan pula dirancang pada tahun depan. Namun tarikh pasti bagi pasangan ini ditunangkan masih belum ditetapkan. Wah, beruntung Sufian mendapat isteri seperti Elfira, awal-awal lagi sudah membuat persiapan. (rtky/w)


"Saya Berikan Kepercayaan Kedua Buat Aliff Aziz"

Selepas episod duka lara akibat rumah tangga diganggu pihak ketiga sebulan lalu, Bella Astillah sanggup memberikan peluang dan kepercayaan kedua terhadap suaminya, Aliff Aziz. Malah dalam masa yang sama, Bella percaya apa yang terjadi merupakan ujian buat pasangan yang bergelar suami isteri.

“Inilah ujian Tuhan buat saya dan Aliff. Kami sendiri sentiasa saling mengingatkan, ujian akan terus diberikan Yang Maha Kuasa buat hamba-Nya. Kita takkan tahu ujian apa pula yang akan datang selepas ini. Apa yang kami lalui sebelum ini sangat besar. Ia ujian buat saya sebagai isteri yang baru bergelar ibu, bukan sebagai kekasih”

“Saya dan Aliff bagaimanapun tidak mahu terus larut dengan apa yang terjadi. Kita harus berfikir ke depan dengan matang. Ragu? Aliff bukan budak kecil lagi. Tiada guna untuk saya terus statik dengan perasaan begitu. Saya memberikannya kepercayaan baharu dan peluang kedua. Menjadi harapan saya agar insiden sebelum ini takkan terjadi lagi”

Sebelum ini, kecoh sebentar industri hiburan apabila Aliff ‘ditangkap’ sendiri oleh isterinya berduaan di pusat karaoke bersama teman gandingannya dalam drama Izinkan Aku Mencintamu, Afifah Nasir. Oleh disebabkan pergelutan berlaku diantara mereka sehingga Bella tercedera, Aliff dibawa ke balai polis.

“Selebihnya, saya serahkan hubungan kami ini kepada Yang Maha Esa. Moga ikatan perkahwinan kami akan sampai ke jannah, insya-Allah. Doa saja yang terbaik untuk kami berdua,” jelasnya kepada Berita Harian Online berhubung dengan perkara tersebut.

Rentetan kejadian itu, pelbagai drama tercetus apabila Anzalna Nasir mula masuk campur mempertahankan adiknya sehingga menggelarkan Bella meroyan. Tidak terhenti setakat itu, Afifah dan Aliff pula berdebat sakan mempertahankan diri sehingga mengheret pihak produksi. (rtky/w)


Peminat Dakwa Nampak Baby Bump Siti Nurhaliza?

Baru-baru ini Datuk Siti Nurhaliza ada menerima kunjungan daripada Kebawah Duli Yang Teramat Mulia Tengku Puan Pahang di kediamannya beberapa hari lalu. Namun apa yang menarik perhatian adalah renungan tajam peminat beliau yang mendakwa melihat perubahan fizikal pada perut Siti. Secara ringkasnya mereka melihat ‘baby bump’ Siti yang sedikit kelihatan.

Kalau masih ingat pernah suatu ketika dulu kecoh berita Siti sedang hamil kerana tersebarnya laporan ujian darah di sebuah hospital. Tanpa memberikan sebarang penjelasan mengenai perkara itu, berita tersebut berlalu begitu sahaja. Sekarang pula kecoh gambar yang dimuat naik di Instagram memperlihatkan ‘baby bum’ beliau.

Malah ruangan komen di akaun Instagram penyanyi tersebut juga penuh dibanjiri dengan ucapan tahniah daripada peminat yang menyangka beliau sedang hamil. Siapa tidak teruja setelah sekian lama menantikan berita gembira ini, akhirnya penantian mereka terjawab. Pastinya peminat Siti tidak sabar mendengar berita ini dari mulutnya sendiri.

Apapun buat setakat ini Siti masih lagi berdiam diri dengan dakwaan ini. Namun jika benar apa yang diperkatakan, tahniah diucapkan buat Siti dan suami di atas berita gembira ini. Tetapi jika ianya hanya desas-desus sahaja, kami doakan pasangan ini akan dikurniakan rezeki anak suatu hari nanti. (rtky/w)


Shaheizy Sam Diberi Enam Bulan Selesai Cukai Tertunggak

Sebelum ini heboh cerita Shaheizy Sam menerima notis bankrap dari pihak Lembaga Hasil Dalam Negeri (LHDN), dan sehingga kini kes terbabit masih dalam proses untuk diselesaikan. Sementara itu, Pengarah Eksekutif Komunikasi dan Multimedia Korporat LHDN berkata, Sam diberi tempoh selama enam bulan untuk menyelesaikannya.

“Semalam (kelmarin) mahkamah menetapkan 15 Februari tahun depan untuk kes difailkan. Sebenarnya dalam tempoh enam bulan ini adalah masa untuk beliau menyelesaikan cukai tertunggak. Buat apa yang patut dan jangan berlengah lagi,” jelasnya kepada Projek MMO.

Dengan itu Mahkamah Tinggi Shah Alam telah menetapkan sehingga 15 Februari depan bagi LHDN meneruskan prosiding kes bankrap terhadap Sam. Terdahulu Sam ketika ditemui terkejut apabila berita bankrap yang disiarkan di akhbar tempatan tersebar. Malah jelasnya perkara ini tidak pula dimaklumkan kepadanya pada awalnya.

Sebelum ini Sam dikenakan notis muflis dengan mempunyai cukai pendapatan tertunggak sebanyak RM300,000. Menurut LHDN, Sam harus bertindak segera bagi mengeluarkan namanya dari senarai bankrap sebelum ini. (rtky/w)


Neelofa Luah Perasaan Di Instagram, Bakal Tinggalkan MeleTOP?

Jika dilihat kepada entri Instagram pengacara MeleTOP, Neelofa kali ini agak berbeza, beliau telah meluahkan perasaan terharunya sepanjang penglibatan di dalam program terbabit. Sekaligus membuatkan peminat tertanya-tanya mengenai sebab sebenar disebalik luahan itu, atau memang benar Neelofa bakal meninggalkan program itu.

Menerusi kenyataannya itu, Neelofa menceritakan kenangan manis sepanjang lima tahun terlibat dalam program hiburan terbabit bersama krew dan juga peminat yang tidak henti-henti menyokongnya. Pada masa yang sama, beliau turut memberi ucapan penghargaan kepada peminat yang datang dari jauh untuk bertemunya dalam program itu.

Tanpa memberitahu dengan jelas tujuannya berkata demikian, peminat mula mendakwa bahawa Neelofa akan meninggalkan program itu selamanya. Biarpun tiada kata-kata pasti dari Neelofa sendiri namun ramai yang bersedih dan meminta pengacara kesayangan mereka untuk terus mengacara.

Apapun diharap berita ini tidak benar sama sekali kerana pastinya ramai sudah terbiasa melihat Neelofa mengacara program MeleTOP, apalagi mendengar celoteh beliau bersama pelawak, Nabil Ahmad. Harap-harap Neelofa juga boleh tampil menjelaskan perkara ini. (rtky/w)


Abang Long Fadil 2 Kutip RM5 Juta Dalam 5 Hari

Baru sahaja 5 hari ditayangkan dan kini nampaknya filem arahan Syafiq Yusof iaitu Abang Long Fdail 2 kini sudah pun mencatat kutipan sehingga RM5 juta di seluruh pawagam di Malaysia sejak mula ditayangkan di pawagam bermula 24 Ogos lalu. Kutipan tersebut dalam masa yang sama turut mengetepikan filem-filem dari luar negara.

Sementara itu, menurut laporan Astro Gempak, kutipan itu juga berjaya mengatasi kutipan filem prekuelnya iaitu Abang Long Fadil jika dibandingkan mengikut hari tayangan.

Jika sebelum ini filem ini hanya ditayangkan di 130 buah pawagam saja, kini jumlah tersebut meningkat kepada 135 buah pawagam termasuk di Brunei dan Singapura.

Apa pun, ramai yang masih belum menonton dan pastinya kutipan sehingga hari terakhir filem ini ditayangkan akan dinantikan produksi filem berkenaan. (rtky/s)


Hafidz Roshdi Perli Peminat Tegur Aurat Isteri Di Instagram

Semalam Hafidz Roshdi ada memuat naik sekeping gambar bersama isterinya, jika dilihat pada gambar terbabit memang tiada yang pelik. Tetapi seperti biasa ada sahaja peminat yang ‘acah-acah’ mengambil berat. Pun begitu Hafidz terkilan dengan cara individu tersebut menegur penampilan isterinya yang dianggap keterlaluan.

Difahamkan individu tersebut menegur cara pemakaian tudung isteri Hafidz yang dilihat pada matanya singkat hingga menunjukkan payu dara beliau. Namun cara menegur yang ditunjukkan memang tidak seperti sepatutnya. Tetapi tidak lama kemudian individu itu memadam komen tersebut tetapi sempat dirakam oleh Hafidz.

Malah lebih kelakarnya lagi, individu tersebut juga turut menyekat Hafidz daripada melihat akaun Instagramnya sejurus selepas memberi ‘ceramah’ di akaun Instagram beliau. Tidak lama kemudian, Hafidz ada memuat naik status memerli tindakan individu terbabit dengan hashtag #tegurcarabaik.

Rata-rata peminat juga turut sama berang dengan tindakan individu tersebut, tetapi ada juga yang menasihati Hafidz supaya tidak terlalu ambil pusing dengan sikap mereka. Siapa yang tidak sayangkan isteri bukan, memang sakit hati kalau ada yang bercakap bukan-bukan mengenai isteri kita. (rtky/w)


Ini Sebab Taman Tema Berjaya Times Square Bakal Kena Serbu!

Memandangkan cuti sekolah sudah pun bermula, alangkah ruginya jika anda tidak meluangkan masa bersama anak-anak tercinta. Jika tak tahu aktiviti apa yang ingin diluangkan bersama, jangan risau sebab Berjaya Times Square Theme Park yang terletak di Berjaya Times Square ada aktiviti sangat meriah.

Bermula 25 Ogos sehingga 3 September ini, aktiviti di sini memang berbeza kerana ia melibatkan elemen elektronik, kejuruteraan, matematik dan juga sains.

Senang cerita, jika usia anak anda 7 tahun dan ke atas, inilah antara beberapa aktiviti yang mereka boleh lakukan:

Jika anda nampak anak anda mempunyai bakat dalam merekabentuk tanah liat, apa kata anda bawa mereka ke sini dan cuba sendiri 3D Printer Fun ini.

Reka sendiri apa saja perkara yang anda inginkan yang kemudiannya akan dicetak menggunakan mesin cetak 3D. Hasilnya memang realisitik!

Malah boleh dapatkan juga maskot Oorts yang dicetak terhad menggunakan mesin cetak 3D.

Jika aktiviti 3D Printer Fun menggunakan mesin pencetak, aktiviti 3Doodlers lagi gempak sebab anak anda hanya perlukan pen saja untuk merealisasikan rekaan mereka ke dunia nyata. Bukan senang dapat peluang macam ini, memang dengki habis kawan-kawan anak anda yang terlepas peluang menghadiri aktiviti ini nanti.

* Setiap satu resit (untuk seorang pelanggan) layak menerima 1 keychain 3D maskot. Siapa cepat, dia dapat dan sementara stok masih ada.
* Setiap satu resit (untuk seorang pelanggan) layak menerima penyertaan 2 orang untuk 3Doodlers
* Tertakluk kepada terma dan syarat

Bagi anak anda yang mempunyai minat mendalam dalam bidang elektronik pula, mereka boleh menguji kepakaran mereka Professor Cosmo menggunakan papan litar, lampu LED, pin dan juga bateri. Cukup mudah dan mengujakan dan yang paling penting, rekaan tadi boleh dipakai dan boleh dibawa pulang terus!

Untuk menyertai aktiviti ini, ia terbuka kepada 90 pelanggan pertama Times Square Theme Park saja dan setiap seorang hanya layak untuk dapat 2 saja maskot LED. Siapa cepat, dia dapat dan sementara stok masih ada (tertakluk kepada terma dan syarat).

Menarik bukan aktiviti yang diadakan di Berjaya Times Square Theme Park? Selain 3 aktiviti di atas, terdapat aktiviti yang lebih mencabar seperti Vex Robotics di mana anak anda perlu mengawal robot dan melepasi beberapa halangan.

Jika anda kali pertama jejakkan kaki di sini, anda juga boleh cuba pelbagai permainan yang ada di sini seperti Roller Coaster dan juga Spinning Orbit. Memang menguji keberanian sungguh. Apa pun, setiap kanak-kanak di bawah usia 12 tahun perlulah mendapat pengawasan daripada ibu bapa.

Jika nak senang lagi tahu perkembangan aktiviti di taman tema ini, ikuti saja Facebook – Berjaya Times Square Theme Park atau rujuk terus di laman web mereka, www.berjayatimessquarethemeparkkl.com.


Elfira Loy Berdebar Bakal Bertunang Oktober Ini

Selamat disarungkan cincin ketika majlis merisik pada Jun lalu, pasti ramai menantikan majlis pertunangan Elfira Loy dan Sufian Suhaimi. Tanpa berselindung lagi, Elfira memberitahu bahawa mereka bakal bertunang pada Oktober ini. Namun buat masa ini tiada tarikh pasti bagi majlis tersebut.

“Insya-Allah kami akan bertunang Oktober ini, cuma tarikhnya belum ada. Ayah kami akan berbincang mengenai tarikh yang sesuai. Berdebar juga rasanya sebab tidak pernah melalui situasi seperti ini,” jelasnya kepada Berita Harian Online mengenai berita pertunangan mereka.

Dalam masa yang sama, Elfira turut berkongsi sedikit sebanyak mengenai majlis pertunangannya nanti, dimana majlis tersebut akan diadakan di kediamannya di Cheras. Berdebar juga kalau jadi Elfira, sudahlah ianya pertama kali malah majlis juga bakal diadakan beberapa bulan sahaja lagi.

Terdahulu disebalik kegembiraan mereka bakal bertunang nanti, ada juga pihak mempersoalkan tindakan Elfira yang memilih untuk berumah tangga pada usia yang masih muda. Malah pemilihan Sufian sebagai teman hidup juga turut dipersoalkan kerana menganggap beliau masih belum bersedia memikul tanggungjawab sebagai suami.

Apapun jika empunya badan sendiri sudah bersedia untuk bergelar suami isteri apa salahnya mempercepatkan benda baik sebegini bukan. Sebelum ini sekitar Jun, keluarga Sufian telah menghantar rombongan merisik Elfira. Semoga segala persiapan pasangan ini dipermudahkan. (rtky/w)


"Mesra Kami Bukan Dibuat-Buat Untuk Menunjuk"

Menyedari ada pihak yang tidak senang dengan kemesraan yang dipamerkan mereka, Shuib Sepahtu mengakui pernah menasihati isteri, Siti Sarah supaya tidak keterlaluan menunjukkan kemesraan diantara mereka, biarpun sudah bergelar suami isteri. Bagaimanapun Shuib mengaku kadang-kala beliau sendiri tidak sedar momen spontan mereka dirakam isteri.

“Saya tahu ada pihak kurang senang dengan kemesraan kami. Saya ada menegur Sarah untuk tidak memuat naik video atau gambar yang keterlaluan di media sosial. Sebenarnya, saya tidak tahu koleksi video yang tersimpan dalam telefon bimbit Sarah. Ini kerana apa yang dimuat naik sebelum ini pun saya tidak sedar dia merakamkan momen spontan itu”

Namun begitu, Shuib tidak menafikan kemesraan yang dipamerkan di media sosial bukanlah dibuat-buat oleh mereka, malahan rakan-rakan juga sudah lali dengan keletah mereka yang sebegitu. Dalam hal ini, mungkin impaknya sedikit berbeza apabila ia dirakam dan dikongsikan kepada umum memandangkan pasangan ini adalah selebriti terkenal.

“Ini adalah sikap kami sejak dulu lagi, keluarga serta rakan-rakan sudah lali. Mungkin dengan adanya media sosial, ia menjadi lebih meluas lagi,” jelasnya kepada Berita Harian Online mengenai dakwaan peminat mengatakan beliau dan isteri terlalu menunjukkan kemesraan.

Terdahulu pasangan ini pernah didakwa bersikap sedikit keterlaluan mempamerkan kemesraan diantara mereka terutama di Instagram. Ada juga pihak mengatakan pasangan ini bersikap mesra didepan kamera kerana ingin menutup masalah rumah tangga yang ada. Pandai betul mereka ini membuat teori, apapun semoga Shuib dan Sarah sentiasa berbahagia. (rtky/w)


Nonny AF5 Nafi Bercinta Dengan Datuk Red

Tempias pengakuan berani Datuk Red (Datuk Seri Adnan Abu) yang mengaku bahawa dia bercinta dengan selebriti yang dikenali sebagai N, Nonny AF5 yang kini bergelar pelakon menafikan sekeras-kerasnya gosip yang mengatakan bahawa dia adalah wanita yang dimaksudkan oleh suami kepada Adira AF itu.

“Sumpah demi Allah, saya tak pernah berjumpa, berhubung atau menjalinkan hubungan cinta dengannya (Datuk Red). Saya tidak pernah memberikan nombor telefon kepadanya dan tidak tahu dari mana dia dapat”

“Perkara ini saya dapat tahu pun dua hari lalu dan agak terkejut juga tiba-tiba pengurus hantar keratan artikel tentang pengakuan dia tu. Saya tidak mahu memberi kenyataan lebih-lebih sebab semua yang dikatakan itu tidak benar,” jelasnya kepada mStar Online.

Demi mempertahanakan dirinya yang turut bergaduh dengan teman lelakinya kerana perkara itu, kenyataan yang dikeluarkan olehnya itu juga adalah untuk menjelaskan perkara sebenar selain menghormati isteri-isteri Datuk Red dan juga bakal mertua Nonny sendiri.

“Kalau boleh saya tak mahu panjangkan perkara ini sebab hormat isteri Adnan termasuk Adira, keluarga saya dan keluarga bakal mertua. Lagipun, saya dan teman lelaki sudah 8 tahun bersama. Kami pun ada perancangan untuk berkahwin. Saya tidak mahu disebabkan perkara ini hubungan saya dan teman lelaki berantakan,” katanya. (rtky/s)


"Rumah Tangga Kami Baik-Baik Saja"

Perasan juga kebelakangan ini jarang melihat gambar Keith Foo bersama isteri dimuat naik ke Instagram, rupanya ada gosip mengatakan rumah tangga pasangan ini bergolak. Lebih menguatkan gosip itu apabila isterinya tidak mengikut Instagram Keith lagi. Namun Keith menafikan dakwaan terbabit, dan menjelaskan hubungan mereka masih bahagia.

“Kami juga ketika ini sedang sibuk membuat persiapan untuk berpindah ke rumah baharu. Semuanya baik-baik saja dan kami pun baru saja dapat anak perempuan. Dalam soal tidak mengikutinya di Instagram, saya sendiri pun tak sedar akan hal terbabit. Anak buah saya gemar melihat gambar di akaun suami saya. Mungkin dia tersalah tekan”

Sementara itu, dikhabarkan juga Keith baru-baru ini terlantar di hospital berikutan masalah rumah tangga yang dihadapinya dengan isteri. Tetapi perkara itu turut dinafikan Keith, dan menegaskan insiden beliau dimasukkan ke hospital kerana mengalami kecederaan ketika bersenam hingga menyebabkan kepalanya terhantuk.

“Cerita kononnya rumah tangga kami bermasalah itu tidak benar sama sekali. Malah, kehidupan kami macam biasa saja. Baru-baru ini, memang saya dimasukkan ke hospital, tetapi disebabkan kecederaan dialami ketika bersenam. Kepala saya terhantuk pada objek keras. Jadi, dua malam juga saya terpaksa bermalam di hospital,” katanya kepada Berita Harian Online.

Macam-macam saja gosip liar yang bertebaran padahal rumah tangga Keith dan isteri bahagia sahaja rupanya. Malah pasangan ini juga baru sahaja mendapat cahaya mata baru-baru ini. Apapun semoga Keith dan isteri sentiasa berbahagia di samping anak comel mereka. (rtky/w)


Datuk Seri Vida Mengaku Bersalah, Bayar Denda RM4,800

Gara-gara menyiarkan iklan tanpa kelulusan Lembaga Iklan Ubat, Pengasas Vida Beauty Sdn Bhd, Datuk Seri Hasmiza Othman didenda sebanyak RM4,800 oleh Mahkamah Majistret Petaling Jaya hari ini selepas mengaku bersalah. Dalam prosiding terbabit, Datuk Seri Vida menjawab ringkas, bagi memudahkan semua pihak, beliau mengaku bersalah.

“Bagi memudahkan semua pihak, saya mengaku salah. Saya tidak dapat mengawal percakapan kerana program itu disiarkan secara langsung dan sekarang saya memilih untuk berdiam diri dan tidak membuat siaran langsung lagi,” jelasnya kepada Harian Metro mengenai prosiding yang berjalan di Mahkamah Majistret Petaling Jaya hari ini.

Mengikut pertuduhan, Datuk Seri Vida didakwa menyiarkan iklan dalam sebuah rancangan mengenai produk kesihatannya, Pamoga yang didakwa boleh menyembuhkan kulit melecur, sakit sendi dan sakit lutut tanpa kelulusan Lembaga Iklan Ubat. Terdahulu Datuk Seri Vida tidak diwakili peguam, membuat rayuan memohon dikenakan hukuman ringan.

Bagaimanapun, Pegawai Pendakwa Bahagian Penguatkuasaan Bahagian Farmasi Kementerian Kesihatan Malaysia (KKM), menolak rayuan terbabit dan memohon dikenakan hukuman berat kerana mempunyai rekod kesalahan lampau serta identiti beliau yang dikenali ramai. (rtky/w)


"Tak Logik Saya Jadi Pengulas Final Bola Sukan SEA"

Tidak dinafikan keberkesanan Bront Palarae dalam membawakan sesuatu watak yang dilakonkannya. Menjelang final bola sepak sukan SEA di antara Malaysia dan Thailand, segelintir warga laman sosial mahu Bront menjadi pengulas sukan seperti yang pernah dilakukannya dalam filem Ola Bola.

Perkara tersebut turut mendapat sokongan rakan selebriti lain termasuklah Sharifah Amani. Bagaimanapun wujud juga reaksi kurang senang daripada warga laman sosial dengan perkara tersebut dan hanya mahu Bront kekal sebagai pelakon sahaja.

“Itu pendapat orang ramai sahaja dan saya pun hanyalah seorang pelakon tetapi saya ambil cadangan itu sebagai satu pujian. Ia juga bukti lakonan saya dalam Ola Bola sebenarnya menjadi dan untuk menggalas tanggungjawab itu rasanya ia tidak logik”

“Lagipun ia bukan bidang saya dan pengulas sukan sedia ada pun semuanya dari kalangan terbaik,” jelasnya kepada mStar Online. Apa yang pasti, sama-samalah kita menyokong pasukan kebangsaan agar dapat membolot emas dalam sukan bola sepak yang menjadi kebangaan rakyat Malaysia – ketika ini. (rtky/s)


Afifah Nasir Lebih Berhati-Hati Dalam Pergaulan

Setelah beberapa minggu menduduki carta konroversi hangat melibatkan dirinya dan juga pelakon Aliff Aziz, Afifah Nasir dalam masa yang sama sebenarnya tidak pernah mengalah dan berjuang untuk menjadi anak seni selain mahu terus positif.

“Kehidupan kena diteruskan dan Alhamdulillah apa yang berlaku tidak mematahkan semangat saya. Cuma saya perlu lebih berhati-hati dalam setiap tindak-tanduk saya agar tidak lagi terpalit dengan kontroversi”

“Saya semakin matang dan kejadian itu juga banyak mengajar saya agar tidak mudah mempercayai orang disekeliling kita,” jelasnya kepada mStar Online.

Malah menurut Afifah, selepas ini dia akan lebih berhati-hati dalam pergaulan. Sementara itu, berbicara tentang rezeki, Afifah menyatakan bahawa kerjayanya berjalan seperti biasa selain bersyukur rezekinya untuk berlakon masih ada.

“Alhamdulillah karier berjalan seperti biasa dan kini sedang sibuk di lokasi penggambaran drama Syurga Yang Kedua. Seronok bekerja dengan nama-nama besar dalam projek ini kerana barisan pelakon seperti Fasha banyak beri kata-kata semanga dan positif,” katanya. (rtky/s)


"Tidak Mengapa Jika Saya Digam, Rezeki Ada Dimana-Mana"

Tidak kisah sekiranya namanya digam stesen televisyen, Sharifah Shahirah menyokong penuh tindakan suaminya, Ijoy yang menfailkan saman terhadap stesen TV AlHijrah Khamis lalu. Menurut Shira, beliau tidak pernah terfikir tentang itu namun jika ia terjadi, beliau percaya rezeki ada dimana-mana.

“Saya tidak terfikir langsung soal nama akan digam atau tidak. Namun sekiranya perkara itu berlaku kepada saya, tidak mengapa. Bagi saya rezeki ada di mana-mana. Jadi saya tak perlu takut pun. Kalau mereka tak nak tawarkan saya pekerjaan, saya okey saja. Cuma sebagai isteri saya tetap mempertahankan tindakan suami”

“Ada sebab kenapa dia berbuat sedemikian. Orang kata berani kerana benar. Suami hanya menuntut haknya. Adakah itu salah. Disebabkan sudah tiada cara lain, jadi suami mengambil keputusan membawa ia ke peringkat undang-undang. Bukannya suka-suka nak saman,” jelasnya kepada Harian Metro.

Shirah menjelaskan tindakan suaminya memfailkan saman adalah untuk menuntut hak atas kerja yang sudah dijalankan sebelum ini. Dikhabarkan syarikat pengambaran milik Ijoy telah menfailkan saman terhadap AlHijrah Media Corporation (AlHijrah), menuntut pembayaran kerja produksi yang tertunggak sebanyak RM265,600. (rtky/w)


Hairul Azreen, Hanis Zalikha Nikmati Percutian Di Hotel RM13,000 Semalam

Menerusi kemas kini terbaru di Instagram, nampaknya kini pasangan bahagia Hanis Zalikha dan Hairul Azreen sedang menikmati percutian di pulau cantik, Meldives. Bukanlah benda pelik mereka sekeluarga ini bercuti tetapi apa yang menjadi perhatian adalah harga semalaman bagi villa mewah yang mereka duduki hingga mencecah RM13,000.

Memang bertuah badan jika menjejakkan kaki ke sana, namun buat masa ini mampu tengok Hanis sekeluarga sahajalah menikmati villa di persisiran pantai. Untuk pengetahuan, villa di Meldives ini mempunyai beberapa kategori dengan perbezaan harga mengikut bilik, antaranya villa berharga RM8,000, RM13,000 dan RM64,000 semalam.

Jika dilihat pada Instagram pasangan ini juga, memang penuh gambar dan video yang dikongsikan buat peminat tersayang mereka. Rata-rata peminat pun turut sama teruja melihat keindahan tempat itu, ditambah pula dengan gelagat mencuit hati Yusuf Iskandar yang kacak berkemeja putih. Sekurangnya dapat tengok pun jadilah walau tak pergi.

Dengan ini kami kongsikan juga beberapa gambar perkongsian Hairul dan Hanis sepanjang mereka bercuti semalam di kepulauan itu. Enjoice! (rtky/w)


Selepas Kakak, Ibu Joy Revfa Pula Sindir Hafiz Hamidun

Umum mengetahui pergolakan rumah tangga Hafiz Hamidun dan Joy Revfa. Bukan sahaja rumit dengan masalah dokumentasi, tetapi juga dengan campur tangan keluarga. Kalau sebelum ini kakak Joy bersuara, kini giliran maknya pula menyindir menantunya, Hafiz yang kononnya beliau tidak pernah menyentuh anak perempuannya ketika berbulan madu.

Menerusi akaun Facebook, ibu Joy yang dikenali sebagai Safiah Abbas telah memuat naik beberapa kenyataan menyindir Hafiz mengenai dakwaan penyanyi itu yang tidak pernah melakukan hubungan suami isteri walaupun ketika mereka berbulan madu. Malah ibunya turut memuat naik video ‘throwback’ bulan madu pasangan itu demi menyindir menantunya.

Sepertinya ibu Joy tidak berpuas hati dengan kenyataan yang Hafiz katakan sebelum ini. Bagaimanapun, kata-kata itu mengundang kemarahan peminat kerana merasakan ibunya tidak perlu masuk campur urusan kelamin anak menantu. Selain itu ada juga yang berang dengan mulut ‘laser’ ibunya menyindir secara terbuka di media sosial.

Rasanya sebagai ibu bapa, tidak perlulah terlalu mencampuri urusan rumah tangga anak-anak, cukuplah hanya menasihati. Dan sebagai orang yang lebih tua, tunjukanlah sikap yang lebih matang di depan anak-anak. Kalau ibunya sudah begitu, tidak hairanlah anaknya juga berperangai yang sama.

Terdahulu Pengarah Jais, Datuk Haris Kasim melalui kenyataannya turut mengakui bahawa pihaknya sendiri membenarkan Hafiz dan Joy bernikah kerana mendapat kerjasama dari bekas suaminya juga. Apapun marilah kita sama-sama doakan yang terbaik buat mereka. (rtky/w)


Imam Besar Tegur Tindakan Hafiz Hamidun Lambatkan Faraq

Apabila melibatkan hal berkaitan agama, pastinya pendapat mereka yang lebih arif dalam sesuatu bidang itu sangatlah diperlukan dan selari dengan kejadian yang menimpa Hafiz Hamidun, Imam Besar, Masjid Tuanku Mizan Zainal Abidin, Putrajaya iaitu Ustaz Hazaruddin Baharuddin turut menegur tindakan penyanyi berkenaan.

“Faraq bermaksud perkahwinan yang dibubarkan melalui talak atau selain daripadanya, namun dalam sistem perundangan Islam di Malaysia, faraq merujuk kepada pembubaran bukan melalui talak.

“Faraq hanya diputuskan oleh mahkamah apabila terbukti sesuatu perkahwinan tidak sah, apa yang dimaksudkan tidak sah ialah hilang salah satu syarat sah nikah. Dalam kes Hafiz Hamidun, dia seharusnya mengambil tindakan itu sejurus selepas timbul rasa was-was terhadap perkahwinan bukan sudah separuh jalan sehingga timbul pertikaian baru nak bertindak,” jelasnya kepada mStar Online.

Sementara itu, Hazaruddin berkata, tempoh masa yang agak lama diambil oleh penyanyi itu juga tidak adil buat isterinya malah kredibiliti Hafiz sebagai selebriti turut mampu membuatkan tindakannya itu menjadi ikutan kepada orang lain yang tidak mengambil berat terhadap hal-hal berkaitan perkahwinan. (rtky/s)


"Saja Nak Tunjuk Pada Gadis-Gadis Yang Minat Putera Abdul Mateen"

Sesiapa yang mengikuti perkembangan kejohanan Sukan SEA Ke-29 pasti tahu baru-baru ini telah berlangsungnya perlawanan acara ekuestrian polo antara Malaysia dan Brunei. Ramai yang turut hadir menonton, di samping ‘cuci mata’ melihat putera kacak Brunei, Putera Abdul Mateen Bolkiah termasuklah Fatiya Latiff yang sempat ‘berselfie’ dengannya.

“Saya pergi situ sebab kawan yang ajak, dia memang minat sukan polo. Saya teman dia saja, sambil tu sempat juga menonton pertandingan tersebut. Sebenarnya, saya tak beria-ria sangat nak berswafoto dengan Putera Abdul Mateen tapi bila sudah ada peluang saya tak mahu lepaskan. Saja nak tunjuk pada gadis-gadis yang minat pada putera tersebut”

Menurut Fatiya, beliau ke sana bersama rakan sesama artis, Tengku Hanis untuk menonton perlawanan polo ekuestrian diantara Menteri Belia dan Sukan, Khairy Jamaluddin dan Putera Abdul Mateen. Kalau dilihat pada video di media sosial, ramai gadis-gadis sanggup menunggu dari pagi demi bergambar dengan putera kacak itu.

Memang bertuah Fatiya dapat berpeluang bergambar secara peribadi bersama Putera Abdul Mateen. Malah perkongsian gambar tersebut di Instagram juga mendapat komen yang banyak dari peminat yang mencemburi pelakon itu. Dalam masa yang sama ada juga sempat mengusik pelakon itu yang kelihatan padan disisi putera kacak Brunei. (rtky/w)


Tudung Jenama Ariani Buat Gila, 3 Helai RM10!

Aduh, rugi sangat jika tak rembat peluang nak dapatkan tudung jenama Ariani sebab sekarang ada Jualan Jumbo Aidiladha Ariani 2017.

Lagi buat gila, harga yang ditawarkan memang buat orang berpusu-pusu nak dapatkannya! Eh, cakap banyak pun tak guna, kami kongsikan beberapa perkara tentang prmosi gila-gila ini.

Tawaran ini bukan saja terhad di sesetengah Galeri Ariani saja TAPI di seluruh cawangan Ariani. Ikut jadual di bawah untuk tidak ketinggalan, nak beratur awal-awal pun boleh:

Tarikh: 25hb Ogos hingga 4hb September 2017 (11 hari sahaja!)
Masa: 10.30 pagi hingga 8.30 malam
Lokasi: Semua cawangan Galeri Ariani

Okay, bab ini kena baca perlahan-lahan sebab ini adalah kali pertama Ariani buat macam ini. Ini adalah kali pertama Ariani menawarkan harga serendah RM1. Selain itu tawaran tudung seperti – 3 helai RM10, 2 helai RM50, 5 helai RM100 dan bermacam lagi pilihan turut ditawarkan. Rembat jangan tak rembat!

Bagi anda yang tidak mahu ketinggalan mendapatkan kemaskini terkini sebarang promosi yang berlangsung di Galeri Ariani, cepat-cepat ikuti mereka di Instagram – @GaleriAriani.

Selain promosi, pelbagai lagi info dan juga perkongsian daripada jenama Ariani akan diberitahu melalui Instagram jadi mudah bagi anda untuk mendapatkan khabar terkini daripada mereka!

Ingat ya, jangan lepaskan peluang untuk dapatkan tudung pilihan anda menjelang Aidiladha ini!


"Saya Percaya Suami Tidak Curang"

Biarpun saban hari kita mendengar ada sahaja pergolakan rumah tangga selebriti melibatkan pihak ketiga, namun bagi Ozlynn, beliau bersyukur perkahwinannya bersama Johan Rajalawak selama lapan tahun tidak pernah menghadapi dugaan seumpama itu. Lebih mengukuhkan lagi kepercayaannya kerana Johan lebih gemar berada di rumah melayan anak-anak.

“Jujurnya memang tidak ada yang mendekati pun. Cubalah kalau berani. Sebenarnya saya dan Johan saling memegang kepercayaan dalam hubungan kami dan rasanya itulah rahsia kepada rumah tangga harmoni”

“Salah satu sebab saya kata tiada wanita berani mendekatinya kerana sikapnya sendiri memang gemar duduk di rumah. Kalau dia keluar pun, dia pergi bermain futsal dengan rakan-rakan dan itu pun dia akan tinggalkan telefon di rumah,” jelasnya kepada m Star Online.

Sementara itu, Johan pula berkata, sejak berkahwin beliau sentiasa mengingatkan dirinya yang sentiasa membawa maruah isterinya bersama setiap kali keluar dari rumah. Jadi tidak pernah sedetik pun Johan terfikir untuk mencari wanita lain di luar kerana keluargalah keutamaannya.

Kalau masih ingat ketika kontroversi hangat melanda rumah tangga Aliff Aziz dan Bella Astillah baru-baru ini, ramai juga selebriti memuat naik kenyataan seakan memberi amaran kepada wanita diluar sana supaya tidak menganggu suami mereka. Kami percaya pasti ramai selebriti mengambil langkah berjaga-jaga selepas kejadian itu. (rtky/w)


Marsha Tidak Tertekan Soal Zuriat

Penyanyi dan pelakon Marsha Milan memberitahu tidak berasa tertekan apabila disoal mengenai zuriat walaupun ada di antara rakan-rakan artisnya sudah pun mempunyai anak. Dia bagaimanapun, beranggapan bahawa perkara tersebut adalah rezeki daripada Tuhan.

“Tak adalah pressure mana, cuma kadang-kadang macam bestnya kawan-kawan dah dapat baby, bilalah pula turn kita. Cuma berharap dimurahkan rezeki untuk dapat zuriat, Insha Allah,” katanya yang ditemui di Majlis Sidang Media #TerobekRaya.

Tambahnya lagi, keluarganya serta mertua tidak memaksa malah turut memberikan sokongan buatnya dengan mengutamakan kesihatan serta diberikan petua-petua untuk diamalkan oleh Marsha sendiri.

“Anak itulah Insha Allah, mereka ok tak ada rushing, cuma macam mereka agak pentingkan kesihatan Marsha macam input nak jaga, petua-petua macam itu. Sebenarnya, Marsha rehat sebelum ini pun untuk mencuba tetapi macam orang kata bila kita terlalu fikirkan, jadi Marsha malas nak fikirkan”

“Insya-Allah kalau ada rezeki adalah,” ujarnya yang juga akan menyertai AF Megastar bermula minggu hadapan. (rtky/h)


"Kalau Betul Saya Gay, Tunjuk Bukti Kalau Tidak Saya Saman"

Memang pelik orang kita ini, tidak pernah berfikiran positif mengenai orang lain. Malah dituduhnya pula orang itu ‘geng kunyit’ hanya kerana belum pernah melakukan hubungan suami isteri. Itulah yang berlaku kepada Hafiz Hamidun selepas pengakuannya kelmarin. Namun Hafiz tidak cepat melatah dan dengan ringkas meminta bukti kepada mereka yang menuduhnya.

“Kalau ada pihak yang buat tuduhan seperti itu dan melabelkan saya dengan gelaran tersebut, dia perlu bertanggungjawab dan kemukakan bukti. Jika berlakunya unsur-unsur yang tidak tepat, saya anggap itu fitnah. Saya tidak teragak-agak untuk mengambil tindakan perundangan atau saman”

Kelmarin Hafiz telah membuat sidang media bagi menjelaskan hal sebenar kemelut rumah tangganya dengan Joy Revfa. Antara soalan yang dijawabnya adalah dakwaan Joy yang memberitahu bahawa mereka sudah ‘bersama’ ketika berbulan madu di Taipei. Namun dakwaan itu dinafikan oleh Hafiz yang tidak menyentuhnya kerana rasa ragu status wanita terbabit.

Dalam hal ini Hafiz sedar ramai mendakwa dirinya tidak pandai menjaga maruah isteri dan rumah tangganya walaupun beliau seorang berilmu agama. Hal ini sekaligus membuatkan Hafiz terkilan apabila usahanya untuk menyelesaikan perkara ini secara senyap terhalang apabila Joy memulakan langkah membuat kenyataan di media sosial.

“Selama ini, saya mengambil pendekatan berbeza. Saya senyap sahaja dan saya sendiri tidak pernah memberikan sebarang kenyataan di laman sosial. Malah, saya juga tidak membalas sebarang kenyataan yang diberikan pihak sebelah sana. Berbalas kenyataan bukan cara saya untuk menyelesaikan perkara ini,” katanya kepada Astro Gempak. (rtky/w)


Rita Rudaini Sokong Anak Aktif Bola Sepak

Seorang ibu yang peka dengan minat anak-anak pastinya tidak menghalang mereka melakukan perkara yang diingini. Selari dengan pembesaran anaknya, Rita Rudaini dalam masa yang sama turut memberi dorongan buat anaknya menceburi suka bola sepak.

“Apabila gurunya di sekolah meminta kebenaran untuk Rayyan terbabit dalam pasukan bola sepak sekolah, saya tidak keberatan asalkan dia berminat. Saya pun bertanya kepada Rayyan dan dia berminat. Jadi buat apa saya nak halang”

“Saya tidak perlu bersusah payah cari jurulatih peribadi sekiranya bekas suami ada. Sedikit sebanyak dia boleh membantu menyediakan kelengkapan sukan dan melatih Rayyan tetapi sekarang saya kena buat sendiri dan bertanya kepada orang lain,” jelasnya kepada Harian Metro.

Sementara itu bagi Rita, kali pertama melihat anaknya bermain bola sepak adalah sesuatu yang melucukan kerana cahaya matanya sebelum ini tidak biasa dengan sukan di padang dan lebih ke arah suka catur. (rtky/s)


Che Ta Dikecam Gara-Gara Kongsi Gambar Bercium Lagi

Kalau masih ingat dulu pernah juga pasangan ini dikecam gara-gara memuat naik gambar seakan bercium di media sosial. Tetapi kali ini Rozita Che Wan lebih berhati-hati, masih memuat naik gambar posisi yang sama tetapi diikuti dengan hashtag #bukanberciumtetapiberbisik. Mungkin ini juga sindiran bagi peminat yang mengecam beliau dulu.

Difahamkan gambar yang dimuat naik Che Ta itu ketika beliau dan keluarga bercuti di Kawah Putih, Bandung dan gambar tersebut diambil di tepian pantai sambil Che Ta memeluk erat suaminya. Seperti biasa pelbagai komen dapat dilihat di ruangan pelakon ini, ada yang memuji kebahagiaan Che Ta dan tidak kisah dengan perilaku itu kerana dikatakan sudah halal.

Tetapi bukan dramalah namanya kalau semua yang suka. Nampaknya ramai yang tidak senang dengan aksi Che Ta yang dirasakan tidak perlu untuk menunjuk di depan khalayak ramai biarpun sudah halal. Malah ada juga yang menganggap Che Ta seperti tidak serik dengan kontroversi lalu dan sengaja mahu meraih perhatian orang dengan kontroversi.

Pastinya ia bukanlah perkara baru bagi Che Ta, mungkin baginya ingin berkongsi kebahagiaan rumah tangga beliau kepada peminat selain ingin membuat sebagai kenangan. Tetapi macam tidak kena dengan caranya, walaupun tidak benar-benar bercium sekalipun, perkara seperti ini boleh mengundang kepada fitnah dan cakap-cakap orang.

Apapun kami kongsikan sedikit gambar-gambar mereka sekeluarga ketika bercuti di Bandung, Indonesia. Enjoice! (rtky/w)


“Bulan Madu Sampai Ke Taiwan, Kenapa Masih Ragu?”

Bekas suami kepada Joy Revfa, Datuk Ray Imran mempersoal niat Hafiz Hamidun untuk memanjangkan kontroversi isu perkahwinan beliau dengan bekas isterinya itu.

Datu Ray Imran berpendapat yang isu ini sepatutnya tidak berpanjangan jika Hafiz Hamidun benar benar sayangkan Joy Revfa.

“Sudah pergi berbulan madu di Taiwan, kenapa ragu-ragu? Jika benarlah Joy tidak pandai memberikan kerjasama menyelesaikan masalah, dia sebagai suami perlu bertindak lebih matang”

“Biasalah perempuan kalau rasa diabaikan, mereka beremosi,” ujarnya kepada Berita Harian hari ini. (rtky/m)


Diana Rafar, Zamarul Hisham Selamat Timang Anak Kedua

Tahniah diucapkan kepada Diana Rafar dan juga suami, Zamarul Hisham kerana telah selamat menyambut cahaya mata kedua (perempuan), diiringi azan Asar pada 22 Ogos di sebuah hospital swasta di Shah Alam. Anak kedua mereka ini diberi nama Kayla Reysha.

“Saya bertarung nyawa kira-kira sejam. Namun, Alhamdulillah, semuanya dipermudahkan. Tapi saya banyak membaca surah Yasin dan mendengar zikir yang menyejukkan hati pada waktu malam”

“Kuasa Allah dengan kalimah suci yang saya amal dan bacakan cukup besar hingga dipermudahkan urusan bersalin,” katanya kepada BH Online. Anak pertama pasangan ini sudah berusia tujuh tahun.

Apa yang penting, semoga Diana sentiasa berada dalam keadaan sihat sepanjang masa berpantang selain dipermudahkan segala urusan mereka. (rtky/s)


Isteri Pertama Datuk Red Kini Hamil?

Tidak dapat dinafikan nama suami Adira yang mesra disapa Datuk Red sangat dikenali di kalangan warga laman sosial kerana sikap jujurnya terhadap wanita. Malah baru baru ini, Adira itu sendiri menyatakan bahawa suaminya itu sukakan publisiti murahan.

Dalam perkembangan terbaru, kami menerima perbualan yang didakwa merujuk kepada isteri pertama Datuk Red yang kini khabarnya disahkan hamil namun merasa sedikit sedih di atas sikap suami yang diketahui ketika ini sedang dalam usaha mencari isteri yang ketiga.

Menerusi screenshot dipercayai di laman Facebook tersebut, individu berkenaan menyatakan bahawa isteri pertama Datuk Red ternyata terkilan dengan apa yang berlaku kini.

Apa pun, jika benar apa yang didakwa individu berkenaan, ia adalah satu berita gembira kerana pasangan ini bakal menyambut cahaya mata baru namun dalam masa yang sama, pastinya Datuk Red sebagai suami juga mengetahui tanggungjawabnya sebagai lelaki dan juga suami yang bertanggungjawab. (rtky/s)